Dileme u finansiranju naučnih istraživanja: Vizionari, misionari i pomodari | Biznis i Finansije\n/ B&F Plus / Dileme u finansiranju naučnih istraživanja: Vizionari, misionari i pomodari\nRedakcija BIF on 11/07/2017 - 10:22 in B&F Plus, Slajder\nNajjače ekonomije su to postale zahvaljujući i velikim ulaganjima u istraživanja i razvoj (R&D), pa tako, danas, članice G20 izdvajaju čak 92% ukupno raspoloživih sredstava za finansiranje nauke na globalnom nivou. U „Izveštaju o nauci“, koji je sačinio UNESCO, navodi se da na celoj planeti radi 7,76 miliona istraživača, a da njih 87% živi u nekoj od zemalja iz grupe dvadeset najrazvijenijih. Iako su, međutim, sve one prihvatile kao aksiom da od ulaganja u istraživanje, inovacije i povezivanje nauke i privrede zavisi brzina i kvalitet njihovog privrednog rasta, ovu zahtevnu trku trče različitim tempom: Kina je od 2009. povećala investicije u istraživanje i razvoj za 42%, Južna Koreja za 22%, dok su, u isto vreme, države poput SAD, Rusije, Australije, Kanade ili Nemačke smanjile udeo u globalnoj potrošnji za te namene.\nGodina sa kojom se poredi današnji nivo izdvajanja za nauku nije slučajno odabrana: tokom velike svetske krize, brojni istraživački programi stradali su u ime „štednje na svim nivoima države“. Dok su najrazvijenije privrede posrtale, svoju priliku iskoristile su zemlje čiji privredni rast ne počiva na finansijama i uslugama, već na bogatoj sirovinskoj bazi. UNESCO u svom izveštaju skreće pažnju da su zemlje u razvoju sa jakom primarnom industrijom, poput Argentine, Kenije, Malezije, Turske i Meksika, iskoristile novostvoreno bogatstvo zasnovano na jačanju cena sirovina, kako bi povećale državna ulaganja u istraživanja i razvoj. Takođe, dok su države štedele, ojačala je još jedna grupa tradicionalnih investitora u nauku – privatnih finansijera, odnosno korporacija, fondacija i pojedinaca.\nPremnogo novca na istu stranu\nPolitika štednje, a pogotovo štednje na naučnim istraživanjima, ovih dana u SAD dobija i ideološke konotacije. Administracija predsednika Trampa nedavno je objavila smernice za izradu budžeta za 2018. godinu, gde se predlaže značajno smanjenje budžeta za nekoliko ključnih istraživačkih institucija. Primera radi, National Insitutues of Health, agencija preko koje se finansiraju biomedicinska istraživanja u najprestižnijim laboratorijama, trebalo bi da se pripremi za smanjenje budžeta od 20%, ili za 5,8 milijardi dolara. Za seču budžetskih fondova u sličnom obimu spremaju se i federalne agencije u SAD koje se bave zaštitom prirode, ispitivanjem biogoriva i „zelenih“ energetskih rešenja, kao i istraživanjem i zaštitom morske obale.\nOvakvi planovi naišli su na glasnu osudu „Američke asocijacije za napredak u nauci“ (AAAS), krovne organizacije koja okuplja istraživače i institucije, i koja je upozorila da će takva budžetska politika „obogaljiti“ SAD, koje su danas lider u naučnim istraživanjima i nacija koja ostvaruje značajnu konkurentsku prednost na tržištu zahvaljujući investicijama u znanje.\nDržavni fondovi za istraživanja nisu, međutim, počeli da presušuju sa dolaskom Trampa, već se radi o trendu koji već decenijama unazad transformiše američko tržište finansija za istraživanja. Naučnici su u toj zemlji odavno naučili da za neophodna sredstva za istraživanja nije dovoljno samo konkurisati kod odgovarajuće agencije ili institucije, već da treba privući i privatni kapital. Svoju poslovnu nišu u takvim okolnostima pronašle su i firme koje organizuju radionice posvećene veštinama prezentacije, (samo)promocije i „prodaje“ istraživanja potencijalnim investitorima, a sve kako bi istraživači lakše došli do neophodnih sredstava.\n„Njujork Tajms“ je u detaljnoj reportaži ukazao na pojavu nove vrste mecena nauke – prebogatih ljudi „sa misijom“, koji su spremni da ulože u različite oblasti, od istraživanja svemira, potrage za retkim i nedovoljno istraženim životnjiskim vrstama (kao što je džinovska lignja), do iskorenjivanja određenih bolesti. Među njima ima i onih koji ulažu u fundamentalne nauke, poput Gordona Mura iz „Intela“, koji je investirao 850 miliona dolara u istraživanja iz oblasti fizike, astronomije, biologije i ekologije, ili Džordža P. Mičela koji je poklonio 360 miliona dolara za proučavanje elementarnih čestica. Ipak, daleko su brojniji ulagači koji finansiraju biomedicinska istraživanja ili ulažu u bilo kakav projekat sa prefiksom „svemirski“.\nSagovornici uglednog lista iz naučne zajednice upozoravaju da dobre namere privatnih finansijera često imaju neželjene posledice: ili se previše novca usmerava „na istu stranu“, kao na primer u borbu protiv retkih bolesti, ili se novac nagomilava u već prebogatim ustanovama, poput koledža Harvard i Prinston. Dešava se i da se resursi usmeravaju vrlo subjektivno, shodno onome što donatori smatraju važnim, a još je gora varijanta kada to čine jer je određena tematika u tom trenutku pomodna. „Fizika nije seksi, ali zato svi vole da gledaju u zvezde”, sažeo je situaciju Vilijam Pres, savetnik za nauku u Beloj kući u doba Obamine adminsitracije.\nVišak nauke, manjak primene\nSa druge strane okeana, u Evropskoj uniji, naučna i politička zajednica nalaze se na drugačijoj vrsti muka. Dok SAD godišnje izdvajaju oko 473 milijarde dolara na R&D godišnje a Kina oko 409 milijardi dolara, EU drži solidno treće mesto u svetu sa 388 milijardi dolara na raspolaganju istraživačima. Problem je u tome što se EU suočava sa poteškoćama kada istraživačko znanje treba pretvoriti u proizvod i iskoristiti na tržištu. Štaviše, prema rečima evropskog komesara za nauku Karlosa Moedesa, čak i tehnologije koje se razviju u EU, najčešće budu komercijalizovane van Evrope.\nNišta ne dokazuje takvu tvrdnju kao priča o upotrebi grafena u izradi LED sijalica. Grafen, materijal 200 puta jači od čelika, koji dobro provodi toplotu i elektricitet otkrili su ruski naučnici Gajm i Novoselov tokom rada na Univerzitetu u Mančesteru. To otkriće donelo im je Nobelovu nagradu 2010. godine, a procenjuje se da je do 2012. tržišna vrednost upotrebe grafena u industriji poluprovodnika, elektronike i proizvodnje baterija dostigla devet milijardi dolara. Iste godine Britanija odlučuje da izgradi 61 milion funti vrednu zgradu u kojoj je danas „Nacionalni centar za grafen“ u Mančesteru, gde je EU učestvovala u troškovima sa 23 miliona funti.\nI dok se očekivalo da će primena grafena u izradi LED sijalica konačno bolje pozicionirati EU na mapi unovčenih naučnih istraživanja, ispostavilo se da prava na patente za takvu sijalicu poseduje tajvanska kompanija BGT Materials, i to zahvaljujući joint venture ugovoru koji su ranije zaključili sa Univerzitetom u Mančesteru. Tako se investicija u „Nacionalni centar za grafen“, koja je trebalo da prihoduje od komercijalizacije grafena u različitim proizvodima, preobratila u ulaganje u građevinsku industriju Mančestera. Građevinci su sa zadovoljstvom izgradili velelepnu zgradu, prvu u svojevrsnoj poslovnoj zoni, koju šaljivdžije nazivaju Dolina Grafena, po uzoru na Silicijumsku dolinu.\nUNESCO-ov „Izveštaj o nauci“ upozorava da najveća slabost EU u poređenju sa njenim glavnim takmacima SAD i Japanom leži u – prevelikoj birokratiji! Za razliku od američkih ili japanskih naučnika koji žele da registruju patent i to mogu da urade u jednoj instituciji, njihove evropske kolege patent moraju da registruju u svih 28 članica. Od 2013. radi se na centralizaciji prijave patenata za 25 zemalja (tek treba da se priključe Hrvatska, Španija i Italija), ali je prateći sporazum o takvoj proceduri ratifikovalo tek deset od neophodnih 13 zemalja članica.\nfinansiranje milica rilak nauka


Zaposlenje /Predstavnici Njemačke: Radna snaga iz BiH treba se stručno obrazovati / Radio Sarajevo\n08. 11. 2017. u 18:57:00 Fena\nUvođenjem stručnog obrazovanja u BiH došlo bi se do kvalifikovanih radnika koji su trenutno u Njemačkoj traženi za obradu metala, te u oblastima mašinske i informacionih tehnologija.\nOvo je ocijenjeno na sastanku u Sarajevu između članovi Stalne radne grupe za razvoj privredne saradnje i unapređenje ekonomskih odnosa između Bosne i Hercegovine i Njemačke.\n"Na taj način po završetku srednje škole učenik bi bio spreman za posao", izjavio je potpredsjednik Vanjskotrgovinske komore BiH Nemanja Vasić.\n"Jedno od važnih pitanja tiče se da naše kompanije koje proizvedu gotove proizvode prilikom ugradnje proizvoda teško dobijaju vize za radnike, koji bi trebali ugraditi te proizvode, naročito one koji nisu u serijskoj proizvodnji. Na primjer, drvene kuće ili veći kotlovi koji se proizvedu za specijalne namjene za plastenike, što bi naši radnici trebali da montiraju u Njemačkoj. Imamo velike probleme da dobijemo dozvolu za te radnike i time imamo manji obim posla", dodao je Vasić.\nUkazao je i na drugi problem koje su delegirale njemačke kompanije u BiH a to je problem kvalifikovane radne snage, zbog čega žele da se ubrza proces "dual obrazovanja" kako bi se što prije moglo doći do kvalifikovanih radnika.\n"Od naših privrednika često čujemo da u BiH na licu mjesta ne mogu da nađu odgovarajuće profesionalne profile koji su im potrebni. Zato tokom razgovora želimo da utvrdimo na koji način je moguće potaknuti stručno obrazovanje u BiH, što je jedan od uvjeta za razvoj i poticanje investicija. S te strane smo optimisti i nadamo se se da ćemo ove godine postići kada je riječ o slobodnoj trgovini naš rekord od 1.500.000.000 eura u trgovinskoj razmjeni", naglasio je Tolksdorf.\n"Bosna i Hercegovina je najbolje tlo za njemačke kompanije ukoliko žele da pospješe ekonomsku saradnju", ocijenio je pomoćnik ministra za vanjskotrgovinsku politiku i strana ulaganja Dragiša Mekić.\n"U tom smislu bilo ni nam drago da vlada smanji doprinose kako bi mi mogli povećati osobne dohotke naših radnika da bi oni mogli ostati ovdje i živjeti bolje - kazala je članica Upravnog odbora Udruženja poslodavaca FBiH Snježana Köpruner.\n"One teme koje su za nas bitne u ovom slučaju su stručno obrazovanje bh. radne snage i na koji način se BiH može jače približiti Evropskoj uniji i integrisati se u evropskom tržištu", zaključio je Volker Treier iz Njemačke industrijske i trgovačke komore.\nTagovi: Njemačka BiH radnici zaposlenost radna mjesta\nKoja su zanimanja tražena u Njemačkoj u 2015. godini: Električari, vodoinstalateri, njegovatelji\nMinistarstvo za civilne poslove: O problemima bh. dopunskih škola u Njemačkoj


srbijasport.net - Vesti - Futsal - Uskoro kreće nova sezona FFA takmičenja\nSreda, 16.01.2019 13:15\n23.10.2017 Fudbalska Futsal Asocijacija 1963\nUskoro kreće nova sezona FFA takmičenja\nKad ste najbolji onda počinjete i ranije, tako i ove godine prvi naš okrug koji počinje sa FFA takmičenjima je Niš. Ove nove sezone 2017/2018 krećemo ranije 20.11.2017 godine. Sve utakmice igraju se u balonu sportskog centra Nikolić u Nišu ulici Borska broj 114. U futsal dečijoj ligi za dečake nastupiće ekipe godišta 2003-2010. Ove sezone kreće futsal liga amatera i futsal liga veterana. Sve ekipe i dalje mogu da se prijavljuju našem direktoru okruga FDL Nikolić Nikoli na broj telefona +38165/662-22-26\nFFA okrug Novi Sad - FK Petrika 05\nDrugi naš okrug koji počinje sa FFA takmičenjima je Subotica. Ove nove sezone 2017/2018 krećemo ranije 18.11.2017 godine. Sve utakmice igraju se u balonu sportskog centra Pešta u Subotici ulici Majšanski put broj 310. U futsal dečijoj ligi za dečake nastupiće ekipe godišta 2001-2010. Prijave ekipa u toku kod direktora okruga FDL Lukić Željka na broj telefona +38163/771-20-43. Ove sezone kreće futsal liga amatera i futsal liga veterana. Prijave ekipa kod direktora okruga FLV i FLA Šarčević Siniše na broj telefona +38160/721-03-15\nTreći naš okrug koji počinje sa FFA takmičenjima je Mol-Senta-Čoka-Ada-Bečej, početak 18.11.2017 godine. Sve utakmice igraju se u sali OŠ Novak Radonić u Molu ulica Maršala Tita broj 82. U futsal dečijoj ligi za dečake nastupiće ekipe godišta 2004, 2005, 2007, 2008 i 2009. Prijave ekipa u toku kod direktora okruga FDL Radonić Dušana na broj telefona +38163/561-288\nSastanak novih direktora okruga FFA\nFutsal U16 (M) Srbija Južnobanatski okrug Pančevo\nKrenula nova sezona FFA takmičenja!\nU Nišu počinje Futsal dečija liga\nFFA Srbije potrebni direktori okruga


Meč Olimpijakosa i Vulverhemptona najverovatnije bez publike - SPORTSKI ŽURNAL\n08 mart, 2020 0\nUtakmica Olimpijakosa i Vulverhemptona u osmini finala Lige Evropa najverovatnije će se narednog četvrtka u Atini igrati bez publike zbog epdijemije koronavirusa\nGrčka vlada je saopštila da će sve sportske manifestacije u naredne dve nedelje biti održane bez prisustva publike, preneo je Bi-Bi-Si .\nU Grčkoj je prijavljeno sedam novih slučajeva, pa je ukupan broj zaraženih novim virusom porastao na 73. Prvi slučaj zabeležen je 26. februara, kada se jedna žena vratila iz severnog dela Italije.\nPrva utakmica osmine finala Lige Evropa između Olimpijakosa i Vulverhemptona na programu je 12. marta od 21 sat.\nU Italiji, Švajcarskoj, Maroku i Bugarskoj fudbalske utakmice igraju se bez publike. Evropska fudbalska unija (UEFA) podržala je odluku Premijer lige o zabrani rukovanja fudbalera i sudija pre početka utakmica i to će do daljeg važiti za sva takmičenja.\nTakođe, odlučeno je i da će se trka Formule 1 za Veliku nagradu Bahreina, od 20. do 22. marta, voziti pred praznim tribinama.


NovaEnergija.net » registar registar – NovaEnergija.net\nHome Tags Posts tagged with "registar"\nZa Centralni registar stanovništa (CRS) trenutno se pripremaju softverska rešenja, a uslediće “prelivanje” ažurnih podataka građana iz sadašnjih 13 evidencija u Registar, rečeno je Tanjugu u Ministarstvu državne uprave i lokalne samouprave.\nPomoćnica ministra državne uprave i lokalne samouprave Marina Dražić rekla je da je ove godine formirana radna grupa koja se bavi uspostavljanjem Registra.\n“Posle ‘prelivanja’ podataka iz osnovnih u Centralni registar stanovništa, poslednja faza će biti provera svih tih podataka i njihove tačnosti pre nego što sam registar zaživi”, kaže Dražić.\nPomoćnica ministra navodi da će za istoriju podataka građani i dalje morati da se obraćaju institucijama koje vode ove osnovne registre.\n“CRS će pomoći državi da proces postupaka bude brži i efikasniji, ali i građanima koji kada podnose zahtev tako što više neće morati da prikupljaju različitu dokumentaciju, stoje u redovima, čekaju pred šalterima i plaćaju različite takse, već će podatke prikupiti ovlašćeni službenici i doneti rešenje”, kaže Dražić.\nZa potpunu bezbednost podataka koji će nalaziti u CRS zadužena je Kancelarija za informacione tehnologije i elektronsku upravu Vlade Srbije kažu u Ministarstvu.\n“Kada se uspostavi CRS građani će sami moći da provere svoje podatke i ako nađu neke koji nisu tačni ili nisu potpuni, mogu se obratiti da se to istog momenta ispravi”, rekla je ona.\nPri pristupanju Registru ovlašćeni organi će, ukoliko uoče da se podaci ne poklapaju, moći o tome da obaveste Ministarstvo kako bi bilo ispravljeno u najkraćem vremenu.\nCentralni registar stanovništva počinje da radi od septembra was last modified: January 20th, 2020 by Ivana Karanović\nZbog niske naplate izrečenih novčanih kazni i zastarevanja istih (kazne zastarevaju u roku od godinu dana od dana kada su izrečene, odnosno u roku od dve godine ako je organ…


Foto: Ilustracija | Oboljelim od tuberkoloze dostupni svi lijekovi\nSrna 12.09.2018 11:43\nBANJALUKA - Oboljelim od tuberkuloze u Republici Srpskoj dostupni su najefikasniji lijekovi u bolnicama i apotekama - antituberkulotici koje u potpunosti finansira Fond zdravstvenog osiguranja Srpske, a nedavno je obezbijeđen i lijek levofloksacin za liječenje multirezistentne tuberkuloze.\n"Republika Srpska u korak prati svjetske smjernice za liječenje i prevenciju ovog zaraznog oboljenja. Zahvaljujući tome se iz godine u godinu smanjuje broj oboljelih, uprkos globalnom trendu porasta", saopšteno je iz Fonda.\nPrema podacima Instituta za javno zdravstvo, u Srpskoj su u toku 2017. godine prijavljena 234 oboljela od tuberkuloze, u 2016. bilo ih je 306, a godinu ranije 353 osobe, navodi se u saopštenju.\nIz Fonda navode da je riječ o terapijama koje Svjetska zdravstvena organizacija preporučuje u liječenju tuberkuloze.\n"Osim lijekova koji su od ranije dostupni oboljelim od tuberkuloze, nedavno je oboljelima obezbijeđen i novi lijek, levofloksacin, i to za liječenje multirezistentne tuberkuloze, čime se dodatno poboljšava kvalitet zdravstvene zaštite oboljelih od ove zarazne bolesti", napominje se u saopštenju.\nFond zdravstvenog osiguranja Republike Srpske, osim lijekova, finansira u cijelosti i dijagnostiku, liječenje i druge usluge zdravstvene zaštite za osiguranike oboljele od tuberkuloze.\nU saopštenju se podsjeća da se treće nedjelje septembra svake godine obilježava nedjelja borbe protiv tuberkuloze, sa ciljem podizanja svijesti stanovništva o tuberkulozi kao zaraznoj bolesti i značaju prevencije i pravovremenog liječenja ove bolesti.\n"Riječ je o zaraznoj bolesti od koje se nekada masovno obolijevalo i umiralo, ali koja ponovo ima globalni trend porasta. Uprkos tome što je izlječiva, tuberkuloza je bolest koja se javlja epidemijski u većem dijelu svijeta i danas je najsmrtonosnija zarazna bolest", napominju iz Fonda.\nPrema podacima Svjetske zdravstvene organizacije, oko 4.000 osoba svaki dan u svijetu umre zbog ove bolesti, uglavnom u zemljama u razvoju, u siromašnim i marginalizovanim zajednicama.


Nemačka vlada nije pritiskala Kristijana Švarc-Šilinga da se povuče\nDok nemački mediji u više navrata pišu da će Miroslav Lajčak, funkcioner slovačkog ministarstva inostranih poslova, biti novi visoki predsatvnik za Bosnu i Hercegovinu, nemačka vlada demantovala je da je savezna kancelarka Angela Merkel pritiskala Kristijana Švarc-Šilinga koji je sada na funkciji u sarajevu, da da ostavku.\nU pismenom odgovoru na upit frakcije Liberala u Bundestagu, vlada je opovrgla ranije pisanje štampe da je savezna kancelarka Angela Merkel pritiskala 76-godišnjeg Švarc-Šilinga da podnese ostavku na funkciju visokog predsatvnika za Bosnu i Hercegovinu. Upadljivo neutralno je navedeno da je vlada njegovu „odluku da posle 1. jula ne nastavi mandat primila k znanju i poštuje je“.\nVlada je navela da su joj poznati „medijski izveštaji u Bosni i Hercegovini, i u manjoj meri u medjunarodnoj štampi, u kojima je po sadržaju i formi izneta neprikladna kritika načina na koji Švarc-Šiling obavlja funkciju“.\n„Na žalost, toj nediferenciranoj kritici pridružila se i Medjunarodna krizna grupa. Nemačka vlada je kritiku medija i Medjunarodne krizne grupe odbacila javno i u neposrednim razgovorimna“, kaže se u vladinom odgovoru.\nPri tome se dodaje da je pred poslednje zasedanje Saveta za implementaciju Dejtonskog sporazuma više clanica ovog tela zatražilo i „kadrovski novi početak“ kojim bi otpočelo novo poglavlje u angažmanu medjunarodne zajednice u Bosni.\nLiberali, koji su zatražili odgovor kabineta kancelarke Merkel, su posle najavljenog odlaska Švarc-Šilinga odnos nemačke vlade prema njemu nazvali „jadnim“. Ocenili su da je Nemačka trebala više da podrži Švarc-Šilinga, pogotovu njegovu nameru da manje koristi, kako se izrazila ova stranka, „skoro diktatorska ovlašćenja“ visokog predstavnika, da bi ojačao političku klasu Bosne i Hercegovine.\nMediji su do odluke o odlasku Švarc-Šilinga u značajne spoljnopolitičke uspehe Nemačke navodili činjenicu da su njeni predstavnici na vodećim mestima medjunarodne zajednice na Balkanu. Jer, pored nekadašnjeg ministra Švarc-Šilinga u Bosni, Nemci su i šef UNMIK-a Joahim Riker i vrhovni zapovednik KFOR-a Roland Kater.


Novi Beograd nekada močvara i dina sa pticama, a sada moderni evropski grad - Alo.rs\nNovi Beograd, Foto: Alo.rs/V.Đ.\n"Za razliku od svih socijalističkih gradova, koji su svi isti od Pešte do Vladivostoka, na Novom Beogradu svaki blok je drugačiji. Tako je dobro građen da sadašnji novi graditelji sa sumnjivim novcem ne mogu da ga pokvare", rekao je Marković i naveo primer Vračara, koji je po njegovom mišljenju upropašćen gradnjom.\n"Ja se sećam kako su na Novom Beogradu bile močvare, pesak i dine sa pticama na jednoj strani, a na drugoj strani supermoderan evropski grad. Zanimljiv projekat, nije slučajno da su toliki umetnici sa Novog Beograda, tu dolaze ljudi iz cele zemlje i dolazi do spajanja kreativnih energija", objasnio je Marković.\n"Lopatama i kolicima ne bi moglo sada da se gradi, ali čišćenje reka i pošumljavanje bi moglo. Ne zaboravimo da se u Americi, pa i u Africi i Aziji na univerzitetima jako ceni ako ste bili volonter", rekao je Marković.\nPalata "Srbija" autentična i kvalitetna\nJedna od prvih završenih zgrada na Novom Beogradu bila je Palata federacije, danas Palata "Srbija". Na pitanje da li je ova zgrada vremenom izgubila simboliku jedne države, istoričar odgovara da nije slučajno što tolike filmske ekipe dolaze da snimaju, jer tu je sve autentično i sve vrlo kvalitetno.\n"Palata "Srbija" je svetska, nije kao palata Čaušeskua u Bukureštu koja je bila zastarela. Palata "Srbija" je mogla da bude u Vašingronu ili Parizu. Kada je počela da se gradi bila je ta vrsta svetskog modernizma", istakao je Marković.\nKada je reč o radnim akcijama, napominje da je u njegovo vreme bilo malo radnih akcija, ali da je njegov otac bio akcijaš. Naveo je primer filma "Prekobrojna" i objasnio da su radne akcije bile skok u emancipaciju, devojke su naučite da šiju, momci da voze traktore...\n"Blokovi na Novom Beogradu su tako veliki, tako zeleni, da ne mogu tako lako da ih zbrišu. Novi Beograd je dat kao igralište velikim arhitektama", kaže Merković.\n"Imate stotine metara između zgrada i ulice. Možete da ne zgazite na asfalt i pređete od Save do Dunava", rekao je Marković i objasnio proces nastajanja grada od močvare, koja je godinama nasuta peskom, pa je zahvaljujući tom pesku dosta stabilin i nema kao ostali gradovi uz vodu problem sa vodom.\n"Urbanistički predatori štrpkaju deo po deo zelenila, ali je teško sve uništiti pošto je to ogromno zelilo. Novi Beograd je retko naseljen, nema veliki broj stanovnika za tako veliku površinu jer su velike površine između zgrada. Blokovi su kao mala sela, imate igralište, škole", zaključio je Marković.\nopština Novi Beograd rođendan društvo


Od čega sve Crvena zvezda zarađuje ulaskom u Ligu šampiona? - Biznis i Finansije\nHome\tSlajder\tOd čega sve Crvena zvezda zarađuje ulaskom u Ligu šampiona?\nFudbalski klub Crvena zvezda se prošle nedelje drugu godinu zaredom kvalifikovao za Ligu šampiona, najjače klupsko takmičenje koje trenutno postoji u svetuJoš dok je slavlje trajalo počele su računice o tome koliko će klub iz ulice Ljutice Bogdana zaraditi tokom ovogodišnjeg takmičenja u ligi najboljih evropskih timova.\nPortal Kamatica je izračunala sledeće:\nDruga bitna stavka su prava od marketinga i TV prenosa. I ovaj deo novca dobija svaki klub u Ligi šampiona, ali cifra koja se dobija zavisi od mnogo faktora. Uglavnom, veći deo tog „kolača“ dobijaju najveći evropski klubovi poput Real Madrida, Barselone i sličnih, pa tako za one manje ostaje mali deo novca. Još uvek nema konkretnih brojki za ovu sezonu, a prethodne sezone slovenački Maribor je zaradio 1,575,000 evra, pa je naša pretpostavka da će i Crvena zvezda dobiti približnu sumu novca.Treći izvor prihoda je – prodaja ulaznica. Cene za komplete ulaznica za sve tri utakmice koje će crveno-beli igrati u Beogradu su već poznate i, u zavisnosti od mesta na stadionu kreću se od 103 do 765 evra.


RS bez zaliha goriva, vlast prodala naftne terminale – NAFTNI DERIVATI\nBANJALUKA – Jednu od najvećih energetskih kriza Republika Srpska (RS) dočekala je bez bilo kakvih zaliha, zbog čega sada po hitnom postupku i po znatno višim cijenama kupuje gorivo, piše energetika.ba.\nPortal dodaje da bi situacija bila drugačija da RS nije ostala bez dva naftna terminala u koje je mogla skladištiti oko 32 miliona litara goriva i samim tim bi uštedjela čak 50 miliona KM.\nKompanija Hifa oil kupila je početkom 2020. godine od poduzeća Robne rezerve RS u stečaju naftni terminal kod Prijedora za 1,5 miliona maraka. Naftni terminal u Banjaluci još nije ponuđen na prodaju zbog neriješenih imovinsko pravnih odnosa. Na taj način, RS ostala je bez bilo kakvih rezervi.\nIpak, u Vladi RS kažu da su razmatrali i taj problem, te da će matično poduzeće Elektroprivreda Trebinje nabavljati dizel gorivo za potrebe građana dok će se rezerve nafte koje je vlada zadužila da se nabave skladištiti u Rafineriji nafte Brod.\nZbog nepostojanja Robnih rezervi, nabavka goriva u ovim okolnostima koštat će drastično skuplje jer su naftni terminali nedostupni i neiskorišteni, piše energetika.ba.\n“Nitko od vlasti u Republici Srpskoj nije vodio računa o strateškim potrebama građana. Sve ono što je moglo da se isječe i privatizira i da se pare stave u budžet i potroše to smo uradili i sad kad nam trebaju strateške rezerve nemamo i kad bi imali pare da ih kupimo nemamo gdje skladištiti“, smatra Zoran Pavlović, ekonomista.\nCijena goriva na pumpama sada se kreće oko 3 marke i duplo je viša nego prije dvije godine kada se dizel mogao sipati i po cijeni od 1,45 KM.


Dušan Antonić, prvi čovek Agrobanke dobio 800.000 evra bonusa, a banka propala\nMagistru Dušanu Antoniću (64), dosadašnjem predsedniku Izvršnog odbora Agrobanke, kojoj je juče otvoren stečajni postupak, Upravni odbor je 2009. dodelio nagradu za uspešne poslovne rezultate u visini od 800.000 evra, saznaje „Blic“. Upravo te godine Agrobanka je odobrila najveći broj nenaplativih kredita.\nI tadašnji predsednik UO Rajko Latinović kaže da je Antonić dobio nagradu, ali da se ne radi o tako visokoj sumi, ne želeći, međutim, da saopšti tačan iznos.\nDušan Antonić poslednje što je nedavno izjavio jeste da je “radio u interesu srpske privrede”. On je, inače, nosilac priznanja “Kapetan Miša Anastasijević” kao najbolje ocenjeni bankar u 2005. godini, a takođe je proglašen i za najboljeg menadžera u 2006. godini u oblasti bankarstva.\nGoran Radosavljević, državni sekretar u Ministarstvu za finansije, kaže da nije tačno da država ne preduzima ništa da utvrdi odgovornosti nadležnih zbog propadanja Agrobanke.\nInteresantno je da su političke veze veoma bitne u poslovanju banke. Indikativno je da je čak i sadašnji savetnik predsednika Srbije Tomislava Nikolića za odbranu i bezbednost Milorad Simić od 2007. godine zaposlen u Agrobanci, prvo na poslovima savetnika Izvršnog odbora za preventivu i bezbednost, a potom kao izvršni direktor Sektora upravljanja imovinom, bezbednosti, komercijale i opštih poslova.\nSimića vezuju jake političke veze sa Dušanom Mihajlovićem i Socijalističkom partije Srbije, a navodno je i povezan sa Vidojem Vujićem, koji je jedan od dužnika u Agrobanci. On takođe sedi u Upravnom odboru FK Crvena zvezda, koja je pozajmljivala od ove banke. Simić je radni vek proveo radeći u MUP-u, gde je vrlo brzo stekao čin general-majora i obavljao funkcije načelnika Uprave policije MUP-a Srbije i načelnika Policije grada Beograda. Pred 5. oktobar 2000. zalagao se za brutalno razbijanje štrajka rudara u Lazarevcu. On ipak, kako se smatra, u Agrobanci nije imao dovoljno visok položaj da bi direktno mogao da forsira odobravanje spornih pozajmica.


Sigurnosna situacija u BiH glavna tema na skupu u Minhenu | xPortal 1\nNaslovnica Vijesti BiH Sigurnosna situacija u BiH glavna tema na skupu u Minhenu\nSigurnosna situacija u BiH glavna tema na skupu u Minhenu\nMinistrica vanjskih poslova Bosne i Hercegovina govorila je večeras na skupu u Minhenu, a među učesnicima konferencije našli su se i visoki predstavnik u BiH Christian Schmidt te donedavni američki ambasador Eric Nelson.\nTurković je objavla da se obratila na “važnom skupu posvećenom Zapadnom Balkanu”, a koji je održan uoči 57. Minhenske sigurnosne konferencije.\nDomaćin političko-sigurnosnih razgovora pod nazivom “Zapadni Balkan na raskršću: Povratak integraciji ili rivalstvu velikih sila” bio je bavarski državni ministar za savezne poslove i medije Florian Herrmann.\nNa skupu su učestvovali i Christian Schmidt i Eric Nelson koji su kao i ministrica dobro upoznati sa sigurnosnom situacijom u BiH, a prisustvovao je i hrvatski ministar vanjskih poslova Gordan Grlić Radman te novi predsjednik Minhenske sigurnosne konferencije Christoph Heusgen.\nPrethodni članakRusija povlači trupe sa Krima, Kijev i zapadne zemlje i dalje sumnjaju\nNaredni članakTržište kriptoimovine predstavlja prijetnju globalnoj finansijskoj stabilnosti\nBizarna situacija u BiH: Lažirala trudnoću, otkrivena kada je suprug pokušao...\nxportal - 2 Avgusta, 2021 0


Konstruktor se i dalje nada učešću u izgradanji autoputa u Crnoj Gori\nGeneralni direktor splitskog Konstruktora Željko Žderić ne isključuje mogućnost da se ta građevinska kompanija uključi u izgradnju 170 kilometara dugog autoputa Bar-Boljari, iako je prijašnji tender za taj posao za Konstruktor završio neuspješno.\n"Postoje šanse da se Konstruktor angažuje na gradnji autoceste u Crnoj Gori", izjavio je kratko sinoć za Hinu Žderić komentirajući najave o mogućem uključenju Konstruktura u gradnju tog autoputa koju bi finansirali Kinezi. Radio Deutsche Welle objavio je da bi se "najveća hrvatska građevinska kompanija Konstruktor mogla, kao izvođač ili podizvođač radova vratiti u projekt izgradnje autoputa Bar-Boljari, koji će finansirati Kinezi".\nNavodi se da su Kinezi prije najavili mogućnost finansiranja izgradnje autoceste Bar-Boljari, duge 170 kilometara, i naznačili da bi radove mogla izvoditi splitska kompanija. Najavljuje se da bi Kinezi mogli osnovati zajednički konzorcijijum s Hrvatima, koji bi imao snažnu podršku hrvatske vlade. S obzirom na to da je taj projekt vrijedan oko tri milijarde eura, ističe se da bi on bio sudbinski važan za posrnuli Konstruktor.\nMinistar saobraćaja Crne Gore Andrija Lompar je podgoričkom dnevniku Pobjeda izjavio kako je crnogorska vlada u utorak kineskoj kompaniji Poly Technologies poslala službeni poziv za početak pregovora o izgradnji autoputa od Bara do granice sa Srbijom, prenosi SEEbiz.


Veliki mesečni horoskop za decembar – Vesti Balkan\nHome / Astrologija / Veliki mesečni horoskop za decembar\ncura December 1, 2017\tAstrologija Ostavite komentar 1,047 Pregledi\nDecembar je period kada većina ljudi svodi račune za proteklu godinu, razmišlja o (ne)ostvarenim ciljevima i već počinje da kuje planove za bolju budućnost u narednoj godini. Možda nije loše da se baš u ovom trenutku posavetujete sa zvezdama – evo šta vas čeka na polju posla, ljubavi, novca i zdravlja tokom decembra.\nPosao: Zbog velike pažnje koju ćete posvetiti poslu, nizaćete uspehe, pa je moguće i unapređenje koje već dugo priželjkujete. Vaš rad će biti primećen i nagrađen povišicom. Važno je samo da se dobro fokusirate na profesionalne ciljeve i da “ne skrećete s puta” i bavite setračevima i intrigama kolega. Nezaposleni Ovnovi mogu da očekuju ponudu za rad u inostranstvu, piše Sunsigns.org.\nPrethodno Ne očajavajte, niste vi krivi: Jupiter i Sunce od ovog znaka danas će sakriti ljubav\nSledeće DNEVNI HOROSKOP,za DANAS,ZA PRVI DECEMBAR!!!


Ministarstvo pravde o Haradinaju: Srbija ispoštovala proceduru - 27.04.2017, Sputnik Srbija\nMinistarstvo pravde o Haradinaju: Srbija ispoštovala proceduru\nMinistarstvo pravde saopštilo je da nisu tačni navodi suda u Kolmaru, koji je danas odlučivao o zahtevu za izručenje Ramuša Haradinaja, da Srbija nije... 27.04.2017, Sputnik Srbija\npolitika, vesti, ramuš haradinaj, ministarstvo pravde srbije\n19:17 27.04.2017 (Osveženo: 19:22 27.04.2017)\nMinistarstvo pravde saopštilo je da nisu tačni navodi suda u Kolmaru, koji je danas odlučivao o zahtevu za izručenje Ramuša Haradinaja, da Srbija nije ispoštovala proceduru.\nMinistarstvo naglašava da je Srbija u potpunosti ispoštovala sve procedure i zahteve, što je i sud potvrdio u izreci presude — da su ispunjeni uslovi za razmatranje zahteva za ekstradiciju, koji je Srbija dostavila u januaru.\nMinistarstvo pravde ukazuje da je sudu takođe dostavilo i dodatnu dokumentaciju koja ne predstavlja dopunu Zahteva za izručenje, već objašnjenje da se Ramuš Haradinaj ne tereti za ista dela pred srpskim organima, kao što se procesuirao pred Haškim sudom.\nPodseća se da je Haradinajeva odbrana isticala da je protiv Ramuša Haradinaja već pravosnažno okončan postupak pred Haškim sudom i da je oslobođen svih optužbi za koje mu se navodno ponovo sudi pred srpskim organima.\nUpravo pojašnjenje koje je Srbija prosledila potvrđuje da se pred Tužilaštvom za ratne zločine protiv Ramuša Haradinaja vodi postupak za događaje koji su se dogodili u junu 1999. godine, a koji nisu bili obuhvaćeni postupkom pred Haškim sudom, gde mu se na teret stavljaju događaji iz 1998. godine, naglasio je Ministarstvo.\nU svakom slučaju, Srbija je, uz svo poštovanje kako domaćih tako i međunarodnih procedura o ekstradiciji, dostavila svu potrebnu dokumentaciju i više nego dovoljno potrebnih dokaza i činjenica, da francuskih sud u Kolmaru donese pozitivnu odluku i dozvoli da Ramuš Haradinaj bude izručen Srbiji, istaklo je Ministarstvi pravde.


Objavljeno subota, 05 april 2014 18:56\nNovinarka Tamara Nikčević, razgovarala je sa piscem Božom Koprivicom, o Mladoj Bosni, Gavrilu Principu, Jugoslaviji, fudbalu, umjetnosti... Obavljeni razgovor, sa naslovom, koji je objavio Portal Analitika „Espona“ prenosi integralno.\nObjavljeno petak, 21 mart 2014 18:31\nReforme koje je u bivšoj SFRJ sprovodio Ante Marković krajem osamdesetih godina prošlog vijeka, nakon vijesti o njegovoj smrti, bile su tema medija u svim bivšim republikama, danas nezavisnim državama. “Espona” integralno prenosi jedan od tekstova, objavljen 28. novembra 2011. godine.\nObjavljeno petak, 14 mart 2014 18:15\nObjavljeno subota, 08 mart 2014 11:57\nJedno od velikih muzičkih imena bivše SFRJ, Arsen Dedić, čiji se hitovi sa nekadašnjih muzičkih festivala i danas pjevaju, dao je intervju beogradskom „Blicu“ u kojem je govorio o sebi, svojoj karijeri, ali i državi u kojoj je ponikao a koje, danas, više nema. Dedićev intervju Blicu „Espona“ prenosi integralno.\nObjavljeno nedelja, 02 mart 2014 00:35\nU intervjuu za Sports Illustrated koji je dao drugog jula 2010. godine, fudbalska igračka i trenerska legenda bivše SFRJ i Bosne i Hercegovine, Ivica Osim otkrio je koje ga dvije stvari najviše more kad legne u postelju. “Espona” integralno prenosi kompletan tekst objavljen u hrvatskom Jutarnjem listu.


Oni koji negiraju bosanski karakter Povelje Kulin bana, negiraju historijski kontinuitet bosanskohercegovačke državnosti – BHDINFODESK\nby Editor 29/08/2021 29/08/2021 0851\n29.08.1189 je Dan kada su potvrđeni bosanska državnost, bosanski jezik i bosanska pismenost putem Povelje. Zato ovaj dan treba biti državni blagdan u Bosni i Hercegovini, koji će univerzalno svjedoči bosanskohercegovačku državnost i bosanski jezik. Orginalnu Povelju treba vratiti, tamo gdje jedino pripada, njenoj i našoj Bosni i Hercegovini, jer one vrijednosti koje nosimo iz srednjovjekovne Bosne itekako trebamo afirmirati i danas. Institut za istraživanje genocida Kanada će poslati posebno pismo nadležnim političkim, državnim organima Bosne i Hercegovine sa zahtijevom da ovaj dan proglase državnim blagdanom. U istom pismu tražimo angažovanje državnih organa da vrate orginalnu Povelju državi Bosni i Hercegovini. Isto pismo šaljemo i novom Visokom predstavniku sa zahtijevom da upotrebom svojih ovlaštenja omogući usvajanje ovog datuma kao državnog blagdana i vračanje orginalne Povelje zemlju Bosni i Hercegovini.\nBHDINFODESKIGK.POVELJA KULINA BANA\nBBC: Bosna drhti dok se duh nacionalizma vraća\nUrednik BiH Info Desk 09/02/2022 10/02/2022


Rusija je danas razmestila novu diviziju unapređenih protivavionskih raketnih sistema S-400 "Trijumf", javila je agencija TASS.\nNova divizija raspoređena je kod Džankoja, na severu Krima, saopšteno je iz ruske Crnomorske flote.\nReč je o najnovijem sistemu raketa zemlja-vazduh srednjeg i dugog dometa. Sistem je napravljen za uništavanje aviona, krstarećih i balističkih raketa, a može da se koristi i protiv ciljeva na zemlji.\nRusija na Krimu već ima postojeća tri ovakva sistema.


Kevin Durent sa trofejem Leri O'Brajen proslavlja drugu uzastopnu titulu šampiona NBA lige (Foto: AP/Tony Dejak)\nKošarkaši Golden Stejt Voriorsa odbranili su titulu šampiona NBA lige ubedljivom pobedom u Klivlendu u četvrtoj utakmici finala plej-ofa - 108:85, tako da su seriju okončali ukupnim rezultatom 4-0.\nTo je treća titula za Voriorse u poslednje četiri sezone, i sve tri su osvojene pobedama u finalu nad Klivlendom. Jedini izuzetak dogodio se pre dve godine, kada je Klivlend uspeo da preokrene zaostatak od 3-1 u seriji, i osvoji jedini šampionat u istoriji kluba, trijumfom u Ouklendu u sedmoj utakmici.\nOd tada, Golden Stejt u dve finalne serije protiv Lebrona Džejmsa i saigrača ima skor 8-1. Prošle godine, Kavsi su posle zaostatak od 3-0 uspeli da ostvare trijumf u svojoj dvorani i primoraju Voriorse da šampionski prsten osvoje kod kuće, ove godine, Golden Stejt se vraća kući sa Leri O'Brajen trofejem, pošto je "počistio" rivala.\nTo je prvi put da je finale plej-ofa okončano u četiri utakmice od 2007. kada je San Antonio takođe "počistio" Klivlend, u prvom Džejmsovom finalu plej-ofa u karijeri. Za Klivlend je te godine igrao bivši košarkaš Partizana i Budućnosti Aleksandar Saša Pavlović.\nTrofej za najkorisnijeg igrača finalne serije, koji nosi ime legendarnog košarkaša Boston Seltiksa Bila Rasela, kao i prošle godine, osvojio je Kevin Durent, koji je večeras ostvario svoj prvi "tripl-dabl" u finalu plej-ofa - 20 poena, 12 skokova i 10 asistencija. Ukupno, na četiri utakmice finala, Durent je imao prosek od 28,8 poena, 10,8 skokova i 7,5 asistencija.\nDurent je tek šesti igrač u istoriji NBA lige, koji je dve godine uzastopno osvojio trofej za najkorisnijeg igrača finala plej-ofa. Dvostruki MVP ligaškog dela sezone Stef Kari u četvrtoj utakmici ubacio je 37 poena, MVP finala iz 2015. Andre Igudala 11, a Klej Tompson 10.\nKod domaćih, Lebron Džejms je završio sa 23 poena, 8 skokova i 7 asistencija, ali i 6 izgubljenih lopti. Džejmsu je to bilo osmo uzastopno finale plej-ofa, deveto ukupno, a osvojio je tri titule prvaka - dve sa Majamijem (2012. i 2013) i jednu s Klivlendom (2016).\nLebron Džejms u duelu sa Klejom Tompsonom i Stefom Karijem tokom četvrte utakmice finala plej-ofa\nDžejms će ovog leta imati priliku ili da potpiše novi ugovor sa Kavsima, ili da ponovo napusti klub iz svog rodnog grada i pronađe sredinu u kojoj bi mogao da se bori za titulu. Spekulacije u medijima su već počele, ali ljubitelji NBA košarke, moraće da sačekaju još nekih mesec dana, dok zvanično ne počne letnji prelazni rok u NBA.\nDurent vodio šampione do pobede u Klivlendu i 3-0 u seriji\nŠampioni lako do 2-0, rekordno veče Stefa Karija\nGolden Stejt posle produžetka poveo u finalu plej-ofa


Dragana Mirković i Dino Merlin teški po 100 miliona dolara - PV Informer Dragana Mirković i Dino Merlin teški po 100 miliona dolara - PV Informer\nDragana Mirković i Dino Merlin teški po 100 miliona dolara\n3 meseca pre 288 pregleda Izvor: cdm.me\nVječita je misterija koje ime estradne scene može da ponese titulu najbogatijeg. Prema informacijama svjetski poznatog sajta Celebrity Net Worth prvo mjesto zauzima pjevačica Dragana Mirković.\nAko je suditi prema podacima koje oni imaju, Dragana je teška 100 miliona dolara. Ova informacija i ne čudi, s obzirom da su „Luče iz Kasidola” i njen suprug Toni vlasnici voznog parka čija cifra dostiže oko tri i po miliona eura, što će reći da joj rijetko ko sa javne scene može parirati u ovome.\nDragana važi za veliko ime na muzičkoj sceni, prodala je više od 10 miliona ploča, a njena popularnost ne jenjava.\nPrema daljim podacima ovog sajta, za petama Dragani je Svetlana Ceca Ražnatović čije se bogatstvo procjenjuje na 80 miliona dolara.\nBogatstvo pjevačice Jelene Karleuše procijenjeno je na 40 miliona dolara, a za Lepu Brenu tvrde da posjeduje 25 miliona dolara. Međutim, kada u pretrazi ukucate ime Fahreta Živojinović iznos je 16 miliona dolara.\nPodsjetimo, Brena i Slobodan Živojinović takođe posjeduju set vrijednih automobila. Pjevačica najčešće vozi skupocenog „Jaguara”, a pored njega posjeduje i dva džipa, „Mercedesov” i „Fordov”. Častila se i luksuznim automobilom, „Majbahom S500” koji je platila čak 150.000 eura, a koji je pazarila od koleginice Dragane Mirković.\nPrema informacijama ovog sajta, razloga za brigu kada je novac u pitanju, nema pjevač Dino Merlin, čije se bogatstvo procjenjuje na 100 miliona dolara, dok je Zdravko Čolić „težak” 20 miliona dolara.


Payoneer sklopio sporazum sa eBayom - Nira Press\nPočetna » Payoneer sklopio sporazum sa eBayom\neBay nastavlja da upravlja plaćanjima u većem broju zemalja uz podršku Payoneera.\nPayoneer, globalna platforma za plaćanja i elektronsku trgovinu koja podstiče rast miliona digitalnih biznisa širom sveta, objavio je da je pokrenuo saradnju sa eBayom kako bi prodavcima u odabranim zemljama omogućio da budu plaćeni za ono što prodaju na eBay platformi. eBay se udružio sa Payoneerom u okviru svoje misije modernizacije platforme, pojednostavljenja njenog funkcionisanja i lakše naplate za prodavce širom sveta. Uz pomoć Payoneera, prodavci na eBayu će imati brži pristup sredstvima, veću fleksibilnost u upravljanju naplatama u različitim valutama i bolji pristup potencijalnim kupcima preko različitih međunarodnih eBay sajtova.\nPayoneer će od aprila 2021. godine upravljati naplatama eBay prodavaca iz Kine, dok će eBay proširiti upravljanje plaćanjima širom sveta. eBay i Payoneer nameravaju da ovu uslugu uvedu i u drugim zemljama tokom ove godine.\nPayoneer je sklopio ovaj sporazum nakon najave da će postati postati javno akcionarsko društvo kasnije ove godine zahvaljujući poslovnom aranžmanu sa jednom kompanijom za preuzimanja u posebne svrhe.\nTalas digitalizacije koji se ubrzao tokom pandemije je dodatno istakao važnost nesmetane globalne trgovine, s obzirom da sve više kupaca i prodavaca trguje na međunarodnom nivou. Payoneer je tokom 2020. godine obradio platne transakcije u vrednosti od 44,4 milijarde dolara, što je 53 odsto više nego 2019.\n„Čast nam je što smo postali partner eBaya, istinskog pionira i giganta u svetu elektronske trgovine”, izjavio je Skot Galit, generalni direktor Payoneera. „Mi i naši klijenti u potpunosti podržavamo njegov cilj stvaranja pojednostavljene, moderne platforme za lakšu prekograničnu trgovinu. Naša misija kao kompanije koja podstiče trgovinu je da sarađujemo sa prodavcima na svakoj platformi gde obavljaju transakcije. Radujemo se zajedničkom radu sa eBayom na pružanju najboljeg mogućeg iskustva za prodavce širom sveta.”\n„Upravljanje plaćanjima na našoj platformi je ključna komponenta unapređenja eBay iskustva za naše klijente”, dodala je Alisa Katrajt, potpredsednica za globalna plaćanja u eBayu. „Drago nam je što ćemo biti partner Payoneeru u vreme ovakvog rasta obe naše kompanije. Zajedno ćemo iskoristiti veliki zamah koji je elektronska trgovina doživela tokom prethodne godine i pomagati prodavcima da vrše međunarodne transakcije sa kupcima na fleksibilan i bezbedan način, preko jednostavne, moderne platforme.”\nNikola Mehandžić, Business Development Director Payoneera u Srbiji rekao je da kompanija ulaže velike napore da pomogne razvoj međunarodnih biznisa, te da je partnerstvo sa eBayom jasan dokaz toga.\n„Ovo strateško partnerstvo omogućiće ljudima širom sveta da lakše trguju i obavljaju transakcije. E- commerce zajednica u balkanskom regionu već je značajna, sa hiljadama lokalnih preduzeća koja prodaju na međunarodnom tržištu. Kako se digitalizacija trgovine ubrzava kao rezultat COVID-a, verujemo da ćemo i u narednoj godini beležiti eksplozivan rast iz ovog regiona. Zahvaljujući ovoj novoj saradnji, e-commerce prodavci koji koriste eBay imaće brz pristup svojim sredstvima u više valuta, što će im omogućiti da razvijaju svoje poslovanje i iskoriste globalnu priliku“, zaključio je Mehandžić.


Predstavnički dom opozvao Trampovu odluku o izgradnji zida - BBC News na srpskom\nNensi Pelosi nazvala rezoluciju pitanjem patriotizma\nAmerički Predstavnički dom opozvao je odluku predsednika Donalda Trampa o izgradnji zida na meksičkoj granici.\nPredlog o ukidanju deklaracije sada ide u Senat, u kome republikanci imaju većinu, a nekoliko konzervativnih predstavnika je već reklo da će glasati sa demokratama.\nRezolucija je u Predstavničkom domu dobila 182 glasa od ukupno 245 članova.\nTrinaest republikanaca stalo je na stranu demokrata, odbacivši Trampovu odluku, što dovodi do zaključka da Kongres neće imati dvotrećinsku većinu u oba doma , što je neophodno za obaranje predsednikove uredbe.\nZakonodavci koriste odredbu iz Zakona o vanrednoj situaciji kako bi odbacili Trampovu odluku, ali ta odredba zahteva da oba doma glasaju u roku od 18 dana.\n16 saveznih država tužilo Trampa zbog zida\nSanders ponovo želi da bude kandidat za predsednika Amerike\nDonald Tramp je situaciju na meksičkoj granici nazvao „kriznom", a 15. februara objavio je deklaraciju o vanrednom stanju kako bi zaobišao Kongres i izgradio zid.\nDemokrate tvrde da je deklaracija neustavna i da je Tramp proizveo krizu na granici.\nPredsednica Predstavničkog doma Nensi Pelosi izjavila je u ponedeljak: „ Ovde nije reč o granici. Reč je o ustavu Sjedinjenih država. Tu se ne radi o politici. Tu nije u pitanju strančarenje, već patriotizam."\nPoligon za igrice američkih političara\nAntoni Zurker, reporter BBC iz Severne Amerike\nŠta je uradila nova predsednička administracija za nekoliko godina.\nPre pet godina Barak Obama je iskoristio izvršnu vlast da spreči deportaciju migranata koji kod sebe nisu imali dokumenta. Demokrate su ga branile, dok su republikanci negodovali zbog zloupotrebe vlasti.\nSada demokrate koje kontrolišu Predsednički dom sa nekolicinom republikanaca kritikuju Trampa zbog odluke da na meksičku granicu postavi zid. Ova situacija bi mogla da dovede do toga da predsednik prvi put stavi veto na svoju odluku.\nNa deklaraciju je do sada potrošeno osam milijardi dolara, što je i dalje znatno manje od procenjenih troškova od 23 milijarde, ali je više od milijarde koju je Kongres planirao da potroši.


Seferi: U Prištini vanredna situacija posle ostavke Haradinaja | N1 Srbija\nSeferi: U Prištini vanredna situacija posle ostavke Haradinaja\n19.07.2019. |17.22 >19.13 |\nU Prištini je "vanredna situacija" posle izjave Ramuša Haradinaja da podnosi ostavku na mesto predsednika Vlade Kosova, izjavio je za FoNet novinar Idro Seferi.\nOn je rekao da u Prištini niko nije očekivao da će Haradinaj podneti ostavku na današnjoj redovnoj konferenciji za medije.\nPrema rečima Seferija, koji se nalazi u Prištini, za sada nema nikakve zvanične reakcije ni vlasti ni opozicije na Haradinajevu ostavku.\nSeferi smatra da bi trebalo očekivati raspsivanje prevremenih izbore u skorije vreme.\nOn je istakao da će opozicija moći da formira vladu bez Srpske liste, ukoliko obezbedi još tri poslanika.\nBećaj: Ostavka dokaz moralnog čina\nPolitički analitičar Beljulj Bećaj ocenio je da je odluka Ramuša Haradinaja da podnese ostavku "dokaz moralnog čina odgovornog nosioca državnih funkcija koji je uvek spreman da se suoči sa sumnjama na njegovo delovanje tokom rata".\n"Haradinaj je dokazao da je uvek spreman da se suoči sa optužbama za dela za koja se sumnjiči. I ovog puta će se dokazati argumentima koliko je tužilaštvo imalo dokaza za eventualnu krivicu", kazao je Bećaj agenciji Beta.\nOn je ocenio da je "veoma interesantno" zbog čega je Haradinaj po drugi put pozvan da se pojavi pre tim sudom, utoliko pre što je, po rečima Bećaja, u prethodnom sudjenju (pred Haškim tribunalom) analizirana njegova ratna prošlost i oslobodjen je svih optužbi.\nSeljmanaj: Poziv Specijalnog tužilaštva nepravičan\nNa odluku Haradinaja reagovao je i poslanik Alijanse za budućnost Kosova Rasim Seljmanaj koji je ostavku nazvao "šokantnom", a odluku Specijalnog tužilaštva da se Haradinaj pozove kao osumnjičeni "nepravičnom".\n"Neočekivana i šokantna vest. Nisam mislio da Haradinaj može biti pozvan od strane Specijalnog suda, ali ovo je stvarno izuzetno neočekivano i čudno", rekao je Seljmanaj za KTV i dodao da se tim činom vide "posledice jednog nepravičnog suda kao što je Specijalni sud, koji je formiran samo da bi se sudilo Albancima, pripadnicima bivše OVK".\nAdvokat: Haradinaj čuva dostojanstvo zemlje i naroda\nAdvokat Arianit Koci ocenio je da je Haradinaj "heroj" i da će "kao i uvek do sada" izaći kao pobednik i iz ovog slučaja.\n"Uvek je u istoriji bilo pojedinaca koji su nosili teret svih svojih ljudi. Mi ih zovemo heroji. Takav je Ramuš", rekao je Koci.\nOn je ocenio da Haradinaj odlukom da podnese ostavku "čuva dostojanstvo zemlje i naroda".\n"Teško je za njega, teško za njegovu porodicu, ozbiljno za sve nas. Međutim, čak i u ovoj bici će pobediti", naveo je advokat.\nHaziri: Neočekivan poziv suda\nPotpredsednik opozicionog Demokratskog saveza Kosova Ljutfi Haziri ocenio je da je poziv Specijalnog suda bio neočekivan, ali i dodao da će Haradinaj, kao i prvi put u Haškom tribunalu, "i pred ovim sudom dokazati čistotu borbe OVK".\nHaziri je dodao da poziv Haradinaju dokazuje da bilo ko može biti pozvan da se pojavi pred tim sudom.\n"Haradinaj je još jednom ostavio funkciju premijera. To je uradio u znak poštovanja prema svojoj zemlji, praveći razliku između sebe kao premijera i osumnjičenog", kazao je Haziri.\nBeriša: Koliko puta Ramuš treba da svedoči da je nevin?\nPoslanik Skupštine Kosova iz redova Socijaldemokratske inicijative Zafir Beriša ocenio je da je poziv Specijalnog suda za premijera Ramuša Haradinaja "ruganje državi Kosovo".\n"Koliko puta Ramuš treba da svedoči da je nevin i da je rat OVK bio ispravan? Držite se Ramuše, Kosovo je s vama i u ovoj prilici", naveo je Beriša na društvenim mrežama.\nRamuš Haradinaj Idro Seferi ostavka Kosovo\nĐurić: Albanskim liderima na Kosovu nedostaje elementarna doza zrelosti 13.11.2019.\nzaboravio nekog zivog svedoka?


Britanci uvode takse od 10% na uvoz vozila iz Evropske unije\n21 Maj 2020 - 16:37 Vesti Link\nKako piše portal Vrele Gume, britanska carinska politika posle Brexita, koja bi trebalo da se primenjuje od januara 2021. godine, konačno je usvojena. Zadržana je planirana carinska stopa od 10% na sve automobile iz Evropske unije, ali su smanjeni takođe najavljeni nameti na uvoz automobilskih delova i materijala za proizvodnju istih.\nVlada Velike Britanije smatra da će novi režim biti manje složen od sistema EU, ali ne isključuje mogućnost oslobađanja od taksi u slučaju dogovora o slobodnoj trgovini.\nSudbina britanske autoindustrije neizvesna je ne samo usled Brexita, već i krize nastale pandemijom COVID-19. Uvođenjem taksi na uvoz evropskih vozila vlada Velike Britanije želi da zaštiti domaće proizvođače automobila, čiji modeli će kontraproduktivno sigurno biti skuplji na teritoriji EU u narednom periodu. Vlasti žele da ojačaju brendove poput Jaguara, Land Rovera, Minija, Aston Martina, pa i Honde i Nissana koji imaju proizvodnju u Britaniji. Smatra se da će na konto toga potražnja za evropskim konvencionalnim brendovima dosta opasti, ali će se premijum marke i dalje prodavati istim intezitetom, pa taman i poskupele svih 10%.\nVlasti Ujedinjenog Kraljevstva planiraju da sklope dogovor o slobodnoj trgovini sa zemljama širom sveta, čime žele da pokriju 80% svoje međunarodne trgovine, prenosi Rojters. Režim, poznat kao UK Global Tariff, navodno je povoljniji i jeftiniji od zajedničke spoljne carine EU, a primenjivaće se i na zemlje sa kojima Velika Britanija nema sporazuma, dok ukida i sve tarife ispod 2%.


Veliko Gradište: Za najugroženije sugrađane 1.000 paketa pomoći | Boom93\nNabavkom 1000 humanitarnih paketa opština Veliko Gradište pomoći će građanima lošeg materijalnog stanja da što lakše prebrode ovaj period kad mnogi sebi ne mogu da priušte osnovne životne potrepštine.\nU prethodna dva dana predstavnici, Crvenog krsta i Centra za socijalni rad podelili su pakete pomoći sa hranom i sredstvima za higijenu u šest naselja.\nPakete pomoći dobiće ovih dana i socijalno ugrožena lica u ostalim naseljima tako da niko neće ostati nezbrinut.\nPrikupljanju pomoći pridružili su se privrednici i ljudi koji su to u mogućnosti da u ovoj situaciji pomognu drugima.\nOpština je uputila molbu svim ljudima dobre volje za pomoć, a uplate se mogu izvršiti na žiro račun Crvenog krsta broj 200-2365600102881-39, Crveni krst Veliko Gradište, uplata humanitarne pomoći.


DSS - Republički javni tužilac je dužan da postupi po zakonu\nTokom dosadašnjeg razvoja afere „Prisluškivanje“ javnost je na osnovu prezentovanih dokumenata BIA, sa kojih je po članu 26 Zakonu o tajnosti podataka opozvana oznaka tajnosti, obaveštena da je sadašnji predsednik Republike u vreme dok je bio lider opozicione stranke bio prisluškivan, pri čemu u kraćem vremenskom periodu devedesetih godina – nezakonito. Predsednik je u svom javnom nastupu izneo dokaze da je zakonito prisluškivan i od 2007. godine preko trećih lica, ali i tvrdnju da je to činjeno „perfidno“ , odnosno da su službe bezbednosti bile politički zloupotrebljene.\nSa druge strane, narodni poslavik Vojislav Šešelj je izneo tvrdnju da je Aleksandar Vučić u vreme kada je bio u opoziciji kupio opremu za prisluškivanje telefonskih razgovora i da je, pored ostalih, snimao razgovore predsednika Republike Tadića i Tomislava Nikolića.\nDemokratska stranka Srbije zahteva od Republičkog javnog tužioca da ispuni obavezu iz člana 6. Zakonika o krivičnom postupku o „dužnosti preduzimanja krivičnog gonjenja kada postoje osnovi sumnje da je učinjeno krivično delo“. Da bi to učinio u odnosu na lica koja uživaju imunitet, Republički tužilac je dužan da Narodnoj skupštini podnese zahtev za odobrenje pokretanja krivičnog postupka, kako bi im bio oduzet imunitet nepovredivosti i kako bi bila pokrenuta istraga. Izmeštanje afere „Prisluškivanje“ iz medija u nadležne državne institucije je vrhunski javni interes i jedini način da se dođe do pune istine.


Institut: Vakcine u CG u stižu u prvom kvartalu 2021.\nTanjug 24. decembra 2020. 14:02\nPODGORICA – Prva isporuka vakcine kroz COVAX mehanizam u Crnoj Gori očekuje se u prvom kvartalu naredne godine, saopšteno je iz Instituta za javno zdravlje.\nDodaje see da postoje najave i preogovori o nabavci određene količne vakcina od zemalja članica EU.\nPodsećaju da je Crna Gora potpisnica COVAX mehanizma kojim upravljaju GAVI (Global Alliance for Vačines and Immunizations) i Svetska zdravstvena organizacija.\n„Kroz ovaj mehanizam rezervisana je količina vakcina dovoljna za vakcinaciju 20 odsto populacije. Pomenuta količina osigurava optimalnu zaštitu pripadnicima najugroženijih grupa, kao i zaposlenima u službama čiji rad je nužan za nesmetano funkcionisanje države“, stoji u saopštenju.\nIzvesno je, kažu, da će, u prvim mesecima vakcinacije, potražnja za vakcinama višestruko premašivati ponudu, tako da se, kako dodaju, državama zvanično preporučuje uspostavljanje nivoa prioriteta vakcinacije, pri čemu prednost treba dati najugroženijim grupama.


NEMAČKI MEDIJI: Brnabić je Vučićev trik a pravi i jedini vladar iz senke će biti ON - Dnevni Žurnal\nNEMAČKI MEDIJI: Brnabić je Vučićev trik a pravi i jedini vladar iz senke će biti ON\nMandatarka za sastav srpske vlade važi kao „stručna, međunarodno umrežena, uzdignuta iznad ozloglašene beogradske stranačke močvare i apsolutno lojalna Vučiću“.\nTo piše štampa na nemačkom jeziku i dodaje se da je izbor Ane Brnabić za novog mandatara vlade rafiniran je šahovski potez predsednika Aleksandra Vučića.\n“Beograđanka, koja tečno govori engleski i ruski, i ima diplomu britanskog univerziteta u Halu, nema političku moć u rukama”, konstatuje list “Handelsblat” i ocenjuje da to ostavlja prostor predsedniku Srbije za uticaj na vladu.\nDnevnik “Noje cirher cajtung” takođe ističe da Brnabić “nema moć u kući”, te da je zavisna, jer ju je “postavio Vučić, i on u svakom trenutku može da je smeni”.\nIpak, smatra list, ona ima “unutrašnju nezavisnost” i, ukoliko situacija za nju postane neprihvatljiva, u svakom trenutku može da podnese ostavku.\n“Noje cirher cajtung” navodi da je Brnabić zasad “neispisan list”, jer je tek u avgustu postavljena na čelo Ministarstva državne uprave i lokalne samouprave, od kada je radila na digitalizaciji i povećanju efikasnosti državne administracije.\nPrvi uspesi su bili vidljivi, navodi “Noje cirher cajtung”, ali smatra da je Brnabić imala premalo vremena da dokaže sebe i svoju probojnost, dok ju je njena bliskost sa IT sektorom podstakla da se uspešno založi za uvođenje informatike kao obaveznog predmeta u školama.\nAutor teksta postavlja pitanje da li je Ana Brnabić “Vučićeva marioneta” i smatra da je to moguće, “ali ne mora obavezno biti tako”, jer, “za razliku od svog slabijeg protivkandidata, ministra spoljnih poslova Ivice Dačića, ona nije kompromitovana i nema čime da bude ucenjena”.\n“Ona poznaje važeća pravila i poštuje tabue. Ipak, ona svojom ličnošću pomaže da se promeni predstava prema kojoj šef vlade mora biti muškarac, a ako je žena, onda bar majka, a ako je homoseksualna, onda samo u tajnosti. Za spoljno delovanje Srbije, bar na Zapadu, ona predstavlja dobitak”, piše “Noje cirher cajtung”.\nList “Nojes Dojčland” piše da se Vučić, i pored otpora Srpske pravoslavne crkve, pa i unutar svoje stranke, svesno odlučio za proevropsku, politički neiskusnu, ali uspešnu ministarku.\nPrema tom listu, ona važi za stručnu, međunarodno dobro umreženu, uzdignutu iznad beogradske “stranačke močvare” – i apsolutno lojalnu Vučiću”, a list navodi i da je ona zahvalila predsedniku za “ogromno poverenje i rekla da joj je čast da služi svojoj zemlji.”\n“Nojes Dojčland” podseća da je bila rukovodilac projekata organizacije za razvoju pomoć USAID i direktorka jedne firme za elektrane na vetar u SAD, te da je raniji poslodavci hvale kao kompetentnu u timskom radu.


Centar za građansko delovanje, zajedno sa Kancelarijom za mlade Uprave gradske opštine Obrenovac i Sportsko-kulturnim centrom "Obrenovac" uz finansijku podršku Ministarstva omladine i sporta, tokom decembra 2012. godine u okviru programa neformalnog obrazovanja realizuje 6 besplatnih radionica pod nazivom "Obrenovac–grad znanja". Cilj ovog programa je da obezbedi kvalitetno, interaktivno, zanimljivo neformalno obrazovanje i angažovano provođenje slobodnog vremena tokom zimskog raspusta.\nnaučite da radite najmoderniju tehniku u modernoj umetnosti danas, Banksy, Dolk, Tkv su samo neka od poznatih imena. Učenje i savladavanje tehnika izrade stencila. Priprema i izvođenje radova u jednoj i više boja, jednostavnih motiva i realističnih likova.\nvreme: od 1. do 29. decembra, subotom i nedeljom od 12.00 do 16.00 časova\nmesto: Kancelarija za mlade, prizemlje SKC-a "Obrenovac"\nvreme: od 1. decembra, subotom i nedeljom od 12.00 do 16.00 časova\nmesto: art klub Sportsko-kulturnog centra u Obrenovac\nizrada veb prezentacija\nučesnici će se upoznati sa osnovama izrade prezentacija uz pomoć Joomla CMS-a\nvreme: od 1. do 29. decembra, subotom i nedeljom od 19:30 do 21:00 čas\nučesnici će se upoznati sa osnivnim konceptima crtanja i obrade fotografija u više slojeva\nvreme: od 3. do 27. decembra, , ponedeljkom i četvrtkom, od 19:30 do 21:00 časova\npredavač: Mladen Trišić\npolaznici će naučiti o istoriji fotografije, osnovnim podelama fotografije, osnove kadriranja, primena osnova kadriranja, osnove teorije forme i likovnost, primena osnova teorije forme i likovnosti, osnove čitanja slike...\nvreme: od 1. do 29. decembra, subotom od 17 do 19 časova\nakademsko čitanje: savremena društvena teorija\nučesnici će naučiti da se efikasno bave analiziranjem savremenih tekstova\nvreme: od 1. do 29. decembra, subotom od 19:30 do 21 čas\nmesto:kancelarija broj 6 u zgradi opštine kod autobuske stanice Lasta\npredavač: Stefan Aleksić, antropolog


Vučić lider u svemu, za SNS 47 odsto Srba! – mojKontakt portal – Radio Televizija Kontakt\nSNS ima podršku 47 odsto izborno orijentisanih građana Srbije, a slijedi koalicija SPS-PUPS-JS sa 19 odsto, i DS sa 11 odsto, pokazuje istraživanje CESID-a koje je urađeno krajem septembra za potrebe URS-a.\nPrema tom istraživanju, u koje je list “Danas” imao uvid, LDP ima podršku osam odsto ispitanika, DSS sedam i URS pet procenata podrške, dok je 20 odsto građana neodlučno.\nIstraživanje, koje je urađeno na reprezentativnom uzorku od 1.500 ispitanika, “licem u lice” s građanima, putem upitnika, pokazuje da je većina građana protiv prevremenih parlamentarnih izbora.\nKada je riječ o podršci rekonstruisanoj vladi, svaki treći ispitanik postepeno gubi poverenje u njen rad i traži rezultate. Skeptičnih i pesimista ima ukupno 65 procenata, dok je optimista 26 odsto.\nPrema predsjedniku Srbije Tomislavu Nikoliću pozitivan stav ima 41 odsto, a negativan 39 odsto. Više je onih koji ne misle dobro o premijeru Ivici Dačiću – 45 odsto, naspram 32 odsto s pozitivnim mišljenjem. O lideru DS Draganu Đilasu loše misli 63 odsto, a dobro 13 odsto ispitanih.\nGrađani vide Vučića kao lidera u svemu pa i u ekonomiji. Kada su ispitanici upitani da izaberu ključnog ekonomskog lidera, njih 29 odsto je izabralo Vučića, Dačića samo četiri odsto, guvernerku NBS Jorgovanku Tabaković šest odsto, a ministra finansija Lazara Krstića 10 odsto.\nU BEOGRADU SNS NA 34 ODSTO!\nKad je riječ o podršci partijama među građanima Beograda, svaki treći izborno orijentisani glasač podržava SNS (34 odsto). Demokrate podržava 18 odsto ispitanika, SPS 17, LDP devet, DSS i Dveri po šest, URS dva odsto, a neodlučnih je četiri procenta.\nIstraživanje pokazuje da “borba protiv korupcije postepeno gubi zamah“, što je, kako je objašnjeno u istraživanju, u vezi sa puštanjem iz pritvora Miroslava Miškovića, sa kojim je ta borba i počela.\nNa pitanje kako je radio bivši gradonačelnik Beograda Dragan Đilas, 45 odsto ispitanika odobrava, a 40 odsto ne odobrava njegov rad.\nĐilasa najveći broj Beograđana vidi kao poželjnog gradonačelnika (20 odsto). Iza Đilasa je Nebojša Stefanović, predsjednik Gradskog odbora SNS i prvi čovjek Skupštine Srbije, sa 13 odsto podrške, koliko ima i glumac Nikola Kojo, čiji je rejting URS takođe “merio”.


Kajakaši spremni na nezgodne uslove na olimpijskoj stazi\nBeta 14. avgusta 2016. 10:50\nSrpski reprezentativci u kajaku rekli su danas da su spremni na uslove koji ih čekaju na olimpijskoj stazi u Rio de Žaneiru.\n„U Portugalu smo se spremali jer je staza slična ovoj u Riju, ima mnogo bočnog vetra, videćemo, ali mislim da smo spremni. Na nedavnom Evropskom prvenstvu u Moskvi smo osvojili bronzu, tada smo bili u delimičnoj formi a ovde bismo trebalo da budemo u najboljoj formi u sezoni, što nam je i bio cilj. Potpuno spremni čekamo takmičenja“, rekao je Zorić.\n„Smetalo mi je što je voda mnogo prljava na mestu gde ulazimo u vodu, s obzirom da veslačka takmičenja još nisu prošla. Uliva se neki kanal sa kanalizacijom… Osim toga, nije bio jak vetar kada smo trenirali ovde, nadam se da će tako i ostati. Lagana je voda, možda imam takav osećaj jer smo u formi, čamac ide brzo, mislim da su uslovi pogodni za dobre trke“, rekao je Zorić.\n„Spremi smo, dovoljno smo koncentrisani, znamo šta možemo i težimo ka tome. Obavili smo treninge u jednosedima juče i bilo je poprilično loše jer je bilo teško namestiti se i bilo nam je teško da održavamo ravnotežu i da osetimo gustinu vode zbog talasa. Uzburkano je sa svih strana i utisci nisu bili lepi, mada je isto kod svih timova, svi se žale na to. Danas smo obavili trening u dvosedu i stabilnije je, ali smeta kada se zaletimo na veći brzinu, zna da izbacuje iz ritma i lako može da se desi da se ispadne iz čamca. Jako je zahtevno, ne znam kakvi će rezultati biti“, rekao je Novaković.\n„Spremni smo i znamo koliko možemo, a druga stvar je sportska sreća, koja je važna. Ostaje nam da se trudimo da što bolje radimo“, dodao je on.\n„Na pripremama smo gledali veslačke trke, videli smo prevrtanja i talase, a kada smo došli shvatili smo da je mnogo gore. Talasi su sa svih strana, kajakaša je mnogo na stazi i oni prave talase i teško može da se trenira. Ali završava se veslanje, počećemo normalno da koristimo stazu, da se naviknemo na ambijent, da zapamtimo ciljne linije i bove“, rekao je Grujić.


Prikazuje članke prema oznakama: vlada f bih\nVlada Federacije BiH je, na današnjoj sjednici u Sarajevu, usvojila informaciju o poduzetim aktivnostima nadležnih federalnih institucija nakon pojave novog koronavirusa koji je Svjetska zdravstvena organizacija 30.1.2020. godine proglasila javnozdravstvenim izvanrednim stanjem od međunarodnog značaja, objavljeno je iz federalne vlade.\nVlada FBiH donijela je odluku o zaduženju Federacije BiH putem emisije trezorskih zapisa s ciljem prikupljanja sredstava za finansiranje izdataka utvrdenih Budžetom FBiH za 2019. godinu, u nominalnom iznosu do 50.000.000 KM, s rokom dospijeća od 364 dana, saopćeno je iz Vlade.\nVlada Federacije BiH je, na današnjoj sjednici u Mostaru, dala saglasnost na Zajedničke socioekonomske reforme za period 2019.- 2022. godina i za potpisivanje ovog dokumenta ovlastila premijera FBiH Fadila Novalića, saopćeno je iz Vlade FBiH.\nMjere Vlade i niske plate (video)\nZaposlenici s primanjima do 800 KM bit će oslobođeni plaćanja poreza na dohodak, nova je mjera Vlade Federacije Bosne i Hercegovine kojom planiraju rasteretiti privrednike. Ekonomisti i poslovna zajednica jedinstveni u ocijeni da je ukidanje dohotka do određenog iznosa dobar potez, ali ne na način kako je to predloženo. O detaljima plana Vlade FBiH da rastereti privrednike za N1 govorili su Goran Miraščić, savjetnik federalnog premijera i Adnan Smailbegović, predsjednika Udruženja poslodavaca FBiH.\nU Sarajevu je u toku sjednica federalne Vlade. Inače, Vlada FBiH pripremila je kontratužbu protiv RS-a tešku 32 miliona maraka, nakon što je prije mjesec dana RS tužila Federaciju BiH oko raspodjele prihoda indirektnih poreza.\nZa 209 radnika koji su ispunili uslove za penziju iz 11 preduzeća u stečaju bit će uvezan radni staž, a za tu namjenu bit će utrošeno oko 3 miliona maraka.\nVlada FBiH o Aluminiju i vođenim aktivnostima\nVlada FBiH imenovala više direktora federalnih uprava, zavoda i agencija\nVlada Federacije BiH je na današnjoj sjednici, nakon završene natječajne procedure koju je, u skladu sa odlukom Vlade, provela Agencija za državnu službu FBiH, imenovala više direktora federalnih uprava, zavoda i agencija, saopćeno je iz vlade.


Rusija poslala Srbiji helikopter za gašenje požara - 02.08.2017, Sputnik Srbija\nRusija poslala Srbiji helikopter za gašenje požara\nRusija je poslala Srbiji helikopter Mi-8 koji će stupiti na dežurstvo u okviru Srpsko-ruskog humanitarnog centra kako bi pomagao domaćim službama u slučaju... 02.08.2017, Sputnik Srbija\n13:55 02.08.2017 (Osveženo: 13:21 21.09.2021)\n© Sputnik / Ilья Pitalev / Uđi u foto-galerijuMČS helkipoter MI-8\nRusija je poslala Srbiji helikopter Mi-8 koji će stupiti na dežurstvo u okviru Srpsko-ruskog humanitarnog centra kako bi pomagao domaćim službama u slučaju izbijanja požara, saopšteno je iz ruskog Ministarstva za vanredne situacije.\nKako Sputnjik saznaje od kodirektora Centra Bojana Glamočlije helikopter je jutros krenuo iz Rusije, a nakon što preleti preko Belorusije, Poljske, Slovačke i Mađarske trebalo bi da sleti u Niš oko 18 časova. Reč je o letelici koja ima ugrađen dodatni rezervoar za gašenje požara. "Zamolili smo kolege iz MČS-a da nam pošalju helikopter, jer on može da primi više vatrogasaca od aviona za gašenje požara", kaže Glamočlija.\nPored dodatnog rezervoara za vodu, helikopter je opremljen i opremom za spuštanje i podizanje spasilaca ili povređenih.\nU Ministarstvu kažu da je odluka da se helikopter pošalje u Srbiju doneta na osnovu potrebe da se pomogne humanitarnoj operaciji u našoj zemlji zbog izuzetno visokih temperatura u regionu i povećane pretnje od izbijanja požara.\nHelikopter Mi-8, zajedno sa posadom, biće stacioniran na aerodromu „Konstantin Veliki“ i biće spreman da u svako doba dana uzleti u slučaju potrebe.\nNavodi se i da posada koja je doletela u Niš ima ogromno iskustvo u spasilačkim misijama u najrazličitijim klimatskim uslovima, kako u Rusiji, tako i van njene teritorije.


Stočarska proizvodnja – Serbia Organica\nOrganska proizvodnja teži uspostavljenju zatvorenog sistema proizvodnje. Proizvodnja biljaka i životinja spada u celovit koncept organske poljoprivrede. Iako je moguća proizvodnja biljaka bez stočarstva, obrnut slučaj nije dozvoljen, dakle da bi se bavili organskom stočarskom proizvodnjom treba da budete i organski biljni proizvođač. Korišćenjem prirodnih metoda, oslanjajući se na lokalne izvore energije i repromaterijala na gazdinstvu, cilj je uspostavljanje jedinstvenog sistema biljne i stočarske proizvodnje.\nU organskoj proizvodnji dobrobit životinja ima visok prioritet. Pre svega životinjama treba obezbediti uslove za njihov rast i razvoj u skladu sa prirodnim genetskim potencijalom. To podrazumeva poštovanje fizioloških i etoloških potreba životinja i stvaranje uslova za ispoljavanje prirodnih funkcija i ponašanja.\nVrste i rase životinja treba da budu prilagođene lokalnim uslovima gajenja;\nŽivotinje treba da vode poreklo iz organskog sistema uzgoja;\nObjekti za smeštaj i držanje životinja treba da budu prilagođeni dređenoj životinjskoj vrsti (dovoljno prostora, svetla i mogućnosti za boravak napolju);\nŽivotinje se hrane organski proizvedenom hranom sa sopstvenog imanja ili sa imanja u regionu;\nZabranjena je preventivna upotreba antibiotika i drugih lekova, kao i upotreba hormona;\nIntenzivni sistemi uzgoja životinja nisu dozvoljeni;\nMetode organske stočarske proizvodnje propisane su Pravilnikom o kontroli i sertifikaciji u organskoj proizvodnji i metodama organske proizvodnje (Objavljen u „Službenom glasniku RS”, broj: 48/11 i broj 40/12).


Slobodna Hercegovina » Desetak bjeloglavih supova biće nastanjeno u Popovom polju\nBjeloglavi sup autohtona je vrsta jastreba koja izumire na prostorima cijele Evrope. Sup se hrani uginulim životinjama, čime se sprečava širenje zaraza i na taj način vrši prirodna reciklaža pa ga zato zovu i „čistač prirode”.\nPrema planu Zavoda za zaštitu kulturno-istorijskog i prirodnog nasljeđa Republike Srpske, desetak ovih ptica trebale bi biti uvezene iz Srbije i dovezene u selo Sedlare u Popovom polju, gdje je nekada bilo stanište ovih ptica.\nKako smo saznali od Duška Toholja, izvršnog direktora Biološko-istraživačke organizacije “Južnjačko plavo nebo” iz Trebinja, projekt bi trebao da bude realizovan krajem ove ili početkom naredne godine.\nToholj kaže da se sada u Sedlarima u jednom velikom kafezu nalazi jedan bjeloglavi sup, koga ne mogu pustiti u prirodu dok ne stignu i ostali, jer ova vrsta živi u kolonijama od najmanje desetak ptica.\nMladi bjeloglavi sup, koji se nalazi ovdje u Sedlarima, sletio je u jedno seosko dvorište u okolini Bratunca i zahvaljujući dojavi mještana i brzoj intervenciji stručnjaka iz Zavoda za zaštitu kulturno-istorijskog i prirodnog naslijeđa Republike Srpske, ptica je odmah prebačena u Centar za reintrodukciju i smještaj bjeloglavih supova u selu Sedlari – ispričao nam je Toholj. Čekaju ostale Dodao je da za sada brigu o ovom supu vode članovi Udruženja „Južnjačko plavo nebo” hrane ga i obilaze, da bi ptica koja se ovdje slučajno obrela, preživjela do dolaska cijele kolonije.


U Luksemburgu je, 15. decembra 2015. godine, potpisan Ugovor između Republike Srbije i Velikog Vojvodstva Luksemburg o izbegavanju dvostrukog oporezivanja u odnosu na poreze na dohodak i na imovinu (u daljem tekstu: Ugovor).\nU ime Vlade, kao zastupnika Republike Srbije, Ugovor je potpisao dr Dušan Vujović, ministar finansija, a u ime Velikog Vojvodstva Luksemburg, Ugovor je potpisaoPjer Gramenja, ministar finansija.\nZaključenje Ugovora, predstavlja značajan doprinos unapređenju bilateralne privredne i finansijske saradnje između Republike Srbije i Velikog Vojvodstva Luksemburg, jer se rešenjima sadržanim u Ugovoru, otklanja dvostruko oporezivanje fizičkih i pravnih lica - rezidenata dve države.\nPosebno ističemo, da Ugovor stimuliše ulaganje kapitala rezidenata Republike Srbije u Velikom Vojvosdstvu Luksemburg i rezidenata Velikog Vojvodstva Luksemburg u Republici Srbiji.\nUgovorom se, takođe, obezbeđuje saradnja poreskih administracija Republike Srbije i Velikog Vojvodstva Luksemburg u cilju efikasne primene Ugovora i sprečavanja poreske evazije od strane njihovih rezidenata.\nImajući u vidu navedeno, generalno možemo zaključiti da primena Ugovora obezbeđuje pravni preduslov za efikasnije privređivanje i konkurentnost preduzeća Republike Srbije u Velikom Vojvodstvu Luksemburg, odnosno preduzeća Velikog Vojvodstva Luksemburg u Republici Srbiji, što predstavlja značajan doprinos unapređenju bilateralne privredne i finansijske saradnje.\nPosebno ukazujemo, da ovaj ugovor predstavlja preduslov za značajna ulaganja luksemburških investitora u privredu Republike Srbije, odnosno stvaranje uslova za njihovo učešće u procesu privatizacije, ali i za korišćenje odgovarajućih finansijskih instrumenata za podsticanje viših oblika bilateralne ekonomske saradnje.\nIzvor: Redakcija, mr Dejan Dabetić, 16.12.2015.


Pobeda Trajala u gostima – Kruševac PRESS\nFudbaleri Temnića i Trajala i proteklog vikenda ostvarili su pobede i nalaze se u vrhu tabele Prve lige Srbije odnosno Srpske lige – Istok.\nVarvarinci su sa 2:0 pobedili Budućnost iz Dobanovaca i nakon pet odigranih kola nalaze se na sedmom mestu tabele sa devet bodova.\n“Gumari” su zabeležili još jednu minimalnu pobedu, ovoga puta protiv Budućnosti u Popovcu, i sada su drugi na tabeli sa 12 bodova, koliko ima i prvoplasirani OFK Sinđelić.\nU Zoni “Zapad” ništa novo. Kopaonik iz Brusa je sa 2:1 nadigrao SFS Borac i sada je drugi sa 13 bodova ali slabijom gol razlikom nego OFK Topličanin.\nPoljoprivrednik i Župa su odigrali 2:2 dok je Sloga iz Ćićevca sa 5:0 poražena od Napretka.\nŽupa je poslednja na tabeli sa samo dva boda a Sloga pretposlednja sa četiri boda.


Ovaj članak opisuje ispravku KB3101547 za Microsoft SharePoint Foundation 2010 koji je objavljen 2015 10. Ova dopuna ima preduslov.\nKada izaberete da dodate osobe u kontrolu birača osoba u Web pregledaču koji nije Internet Explorer, osobe se ne dodaju u polje "kontrola odabirač osoba". Do ovog problema dolazi nakon primene 9. decembra, 2014 kumulativno ažuriranje za SharePoint Server 2010 (KB2899583).\nAko ne proveravate da li u SharePoint dokumentima postoje preimenovane i uređene, dokumenti možda neće biti indeksirani sledećim postepenim popisivanja.\nKada podesite SharePoint lokaciju da koristi jednu od ruskih vremenskih zona, vrednosti koje su prikazane u ad hoc padajućem filteru za polja DateTime mogu biti isključene za jedan dan.\nDa biste primenili ovu ispravku, morate imati instaliran Microsoft SharePoint Foundation 2010 servisni paket 2 .


Press Online :: Zdravlje :: Povrće koje umanjuje rizik nastanka raka želuca\nPovrće koje umanjuje rizik nastanka raka želuca\nVeoma važan antioksidant Vitamin C je otkriven u krompiru, kelju, kupusu i celeru.\nNaučnici su otkrili da ljudi koji jedu velike količine belog povrća imaju manje verovatnoće da dobiju rak želuca.\nStudija koju su sproveli kineski naučnici sa Zeijang univerziteta, otkrila je da konzumacija krompira, karfiola i luka smanjuje šanse pojave raka želuca, a da pivo, alkoholna pića, so i konzervirana hrana povećavaju taj rizik.\nRak želuca usmrti oko 13 osoba svakoga dana u Britaniji, a za 10 godina, stopa onih koji prežive ovu bolest je samo 10 odsto.\nKupus, kelj i celer su takođe dobri kao prevencija pojave ove bolesti.\nZa svo povrće se smatra da sadrži vitamin C, koji se ponaša kao antioksidant protiv ćelijskog stresa u stomaku. Konzumacija oko 50 grama ovog vitamina svakoga dana umanjuje rizik nastanka i razvoja raka želuca za osam odsto.


Ilijašanin Ilhan Bulbul potpisao Ugovor sa prvoligašem FBiH FK “Budućnost” Banovići\nYou are at:Home»ILIJAŠ»Ilijašanin Ilhan Bulbul potpisao Ugovor sa prvoligašem FBiH FK “Budućnost” Banovići\nNogometaš Ilhan Bulbul, bivši član nogometnog kluba Ilijaš, u petak (16.07.2021.) potpisao je ugovor sa prvoligašem FK Budućnost Banovići.\n“Velika mi je čast i zadovoljstvo što sam postao član fudbalskog kluba Budućnost iz Banovića. Posebno mi je drago što sam ovaj transfer uspio ostvariti iz svog grada, gdje sam naučio i svoje prve fudbalske korake. Najviše sam zahvalan svojim roditeljima, koji su sve vrijeme bili moja najveća podrška. Kao najveći uspjeh u dosadašnjoj karijeri mogu izdovojiti osvajanje internacionalnih turnira sa ekipom OFK Ilijaš i razigravanje za plej-off premijer lige sa ekipom NK Ilijaš.\nZahvaljujem se svojim trenerima Kenanu Buzi, Namiru Solaku i Halidu Dizdareviću koji su bili dio moje fudbalske karijere i koji su me dosta toga naučili. Ugovor sam potpisao na godinu dana i cilj mi je da odigram dosta utakmica i steknem što više iskustva. Mislim da je Prva liga FBiH odlična liga za razvoj mladih fudbalera i pruža dosta šansi za napredak u daljnjoj karijeri. Moja poruka mladim fudbalerima iz Ilijaša je da se alkoholom, cigarama i nargilama ne može doći do uspjeha, ali treningom, željom i radom se sigurno može ostvariti i doći do zacrtanog cilja”, istakao je Ilhan.\nPuno uspjeha i sreće želimo Ilhanu u nogometnoj karijeri.\nPrevious ArticleNačelnik Grujičić naredio da se ukloni baner sa bajramskom čestitkom iz centra Srebrenice Autor: E. H.\nNext Article Obavještenje iz Centrotransa: Sutra praznični/nedjeljni red vožnje


Italijanska kompanija ispunila uslove tendera za prečišćavanje pijaće vode u Zrenjaninu | Energetski portal Srbije\nItalijanska kompanija ispunila uslove tendera za prečišćavanje pijaće vode u Zrenjaninu\n05.02. 2015 Srbija\nDirektor JKP „Vodovod i kanalizacija“ iz Zrenjanina gospodin Goran Tajdić izjavio je za RTV da je resorna komisija prihvatila ponudu kompanije „Gruppo Zilio“ iz Italije za prečišćavanje pijaće vode. Prema njegovim rečima, ova kompanija ispunila je sve tenderske uslove i u planu je da ugovor bude potpisan sledeće nedelje.\nPodsetimo, prvi tender za prečišćavanje pijaće vode u Zrenjaninu raspisan je u septembru 2014. godine, a Republička komisija za zaštitu prava u postupcima javnih nabavki početkom decembra prošle godine poništila je tender zbog povrede prava potrošača. Drugi tender za prečišćavanje pijaće vode u Zrenjaninu raspisan je sredinom decembra 2014. godine, a jedina kompanija koja se prijavila je kompanija „Gruppo Zilio“ iz Italije.\nPrema Elaboratu o utvrđivanju modela sprovođenja javne nabavke u postupku obezbeđenja pijaće vode u gradu Zrenjaninu koji je usvojen 25. aprila 2014. godine predviđeno je da isporuka pijaće vode počne u roku od 8 meseci od dana potpisivanja ugovora. Takođe, svi tehnički, fiksni i operativni troškovi koji proizilaze iz procesa usaglašavanja parametara kvaliteta pijaće vode srpskog sa evropskim zakonodavstvom, padaju na teret ponuđača i isti su za sve vreme trajanja ugovora.


Gas za domaćinstva ostaje po staroj ceni\nPotrošači će do 1. aprila plaćati kubik oko 40 dinara u proseku.\nIako je distributerima prirodnog gasa iz JP „Srbijagas” stigla faktura s višom cenom tog energenta za količine isporučene u januaru, korisnici/potrošači tu promenu neće osetiti na svojim računima za potrošnju u tom mesecu. Kako sada stvari stoje, potrošači će i dalje, barem do 1. aprila, plaćati kubik oko 40 dinara u proseku. Naime, da bi do promene došlo, potrebno je da novu cenu odobri Agencija za energetiku, a potom i da potrošači o tome budu obavešteni 30 dana pre nego što ona počne da važi.\nDakle, do kraja grejne sezone oni ne bi trebalo da očekuju da će kubik prirodnog gasa biti skuplji, a izgleda da je šum u komunikaciji nastao između JP „Srbijagas” i javnih snabdevača/distributera. Naime, njima je za gas isporučenu januaru stigao račun po ceni od oko 266 dolara za 1.000 kubika, što je u odnosu na prethodni, kada je cena bila oko 240 dolara, 10,84 odsto više.\nPo rečima predsednika Stručnog udruženja za distribuciju prirodnog gasa Milana Gavrana, distributeri su preuzeli gas i imaju obavezu da plate isporučene količine, ali naglašava da su gotovo svi dobavljači JP „Srbijagas” vratili fakture kao neispravne zbog ispostavljene više cene.\n– Tražili smo da nam se obrazloži nova, viša cena gasa, a obratićemo se i AERS-u i Ministarstvu rudarstva i energetike zbog toga – kaže Gavran. – Što se tiče cene gasa za individualne potrošače, pre aprila ne bi trebalo očekivati promenu, ali koliko bi kubik mogao koštati sada je teško reći jer prvo AERS mora da odbori plansku cenu, a onda distributeri na osnovu odgovarajućih parametara utvrđuju cenu kubika za potrošače, koju, takođe, odobrava AERS.\nS druge strane, iz JP „Srbijagas“ oglasili su se saopštenjem u kojem ističu da javni snabdevači znaju kako se obračunava cena prirodnog gasa i da se cena po kojoj ih JP „Srbijagas“ snabdeva sastoji od promenljive jedinične cene za 1.000 kubnih metara gasa vezane za kvartalno kretanje cena derivata nafte na berzi i fiksne dodate vrednosti, koja sadrži sve opravdane troškove poslovanja, i da zavisi od zvaničnog srednjeg kursa dolara koji utvrđuje Narodna banka Srbije. Iz tog preduzeća ukazuju na to da su u fakturama za januar javni snabdevači obavešteni da je kurs dolara značajno viši i da, u skladu s tim, prodajna cena za januar ove godine iznosi 30,71 dinara po kubiku, što je i fakturisano.\nSkuplji kubik – manje potrošača\nPredsednik Udruženja za zaštitu prava potrošača „Prosperitet” Radomir Ćirilović kaže da se potvrdilo da su distributeri dobili uvećane fakture za januar te da je procenat povećanja nešto niži od najavljenog.\n– Distributerima je stigao oko deset odsto viši račun, što je manje nego što je bilo bilo najavljeno jer je bilo reči da će cena biti 14 odsto viša – kaže Ćirilović.\n– Međutim, pošto oni ne mogu da povećaju cenu u istom procentu, imaće gubitak u poslovanju. Po svemu sudeći, do kraja grejne sezone potrošači neće plaćati višu cenu kubika, ali je to, sasvim sigurno, najava da će potrošnja gasa u sledećoj biti skuplja. Zbog toga očekujem da će se mnogi potrošači ponovo isključivati s mreže jer neće moći da plaćaju račune. Iako poskupljenje nikada nije dobra vest, već sad je izvesno da će gas poskupeti i ne vidim razlog da se o tome ćuti.


11. Sarajevo Business Forum zvanično najavljen na „The Economist” konferenciji | Bosna Bank International\n11. Sarajevo Business Forum zvanično najavljen na „The Economist” konferenciji\nNedžad Gušić, član Uprave BBI banke za korporativno bankarstvo i investicije najavio je danas na „The Economist” konferenciji u Sarajevu održavanje 11. Sarajevo Business Foruma (SBF) za 11. i 12. maj 2022. godine. Govoreći na na panelu: “Money never sleeps: Nove šanse i izazovi za ekonomije Bosne i Hercegovine i SEE regiona” Gušić je istako da će BBI banka na predstojećem SBF-u aktivno promovirati BiH kao “nearshoring” destinaciju za multinacionalne evropske kompanije.\n“Poremećaji u lancu snabdijevanja u mnogim segmentima proizvodnje, kao i dostupnim izvorima energije kreirali su pritisak na cijene energenata i energije i usporile put finalnog proizvoda do kupca, odnosno potrošača na način na koji se to odvijalo u predpandemijskom vremenu. Upravo ovo ključni je izazov u vremenu ispred nas i imat će značajan utjecaj na svjetska ekonomska zbivanja. Mnoge Evropske kompanije danas razmišljaju o izmještanju proizvodnje u Evropu, i to na geografski bliže destinacije. Bosna i Hercegovina kroz koncept nearshoringa traži svoju šansu za privlačenje stranih investicija, a u ovom procesu svi učesnici mogu imati koristi.\nKompanije iz Evropske Unije prenošenjem proizvodnje u BiH svode na minimum rizik ponovnog poremećaja u lancima snabdijevanja. Upravo tu, BBI banka prepoznaje šansu za razvoj bh. ekonomije i stoga ćemo na 11. SBF, osim tradicionalno prisutnih investitora iz Golfskog zaljeva i ostatka Azije, pozvati evropske multinacionalne kompanije koje bi sa domaćim privrednicama kreirale nove poslovne dogovore, uspostavile saradnju na principu joint venture, otvorile nove fabrike u našoj zemlji ili povećale proizvodne kapacitete postojećih fabrika“, kazao je između ostalog Gušić. Dodao je kako su potencijali „nearshoringa“ usko i direktno vezani za povećanje direktnih stranih investicija (FDI) i povećanje investicija u javni sektor, kojim bi se, smatra, povećala zaposlenost i zaustavio negativan trend odlaska radno sposobnog stanovništva.\nUčesnici panela na kojem je govorio član Uprave BBI banke, bili su i: Steliana Nedera, rezidentna predstavnica UNDP u BiH, Željko Marić, viceguverner Centralne banke BiH, Amir Softić, predsjednik Uprave Sparkasse Bank BiH i Jasmin Mahmuzić, direktor Agencije za bankarstvo FBiH.


Ministarstvo trgovine i industrije privremenih institucija u Prištini počelo je od 18. jula da primenjuje zaštitnu carinu od 30 odsto na uvoz pojedinih vrsta voća, povrća i kukuruza, prenosi Beta. Ova odluka, kako se navodi, važiće za sve „trgovinske partnere”.\nZbog ovakvog poteza Prištine, da praktično blokira pošiljke poljoprivrednih proizvoda, ministar trgovine Rasim Ljajić izjavio je da će tražiti hitan sastanak sa resornim ministrima Bosne i Hercegovine i Makedonije. On je rekao da će pored sastanka sa kolegama iz ovih država, na kome će biti zauzet zajednički stav i predložene konkretne mere, zatražiti i hitnu sednicu Komiteta Sporazuma o slobodnoj trgovini zemalja centralne Evrope (CEFTA), jer je direktno prekršen taj sporazum.\n“Privremene kosovske institucije moraju jasno da kažu da li i dalje žele da budu deo CEFTA sporazuma ili ne žele. Nema članice CEFTA prema kojoj prištinske vlasti nisu uvele bar po jednu vancarinsku barijeru, a ova najnovija se odnosi na sve. Očigledno je da principi slobodnog kretanja roba i usluga za kosovske vlasti važe samo onda kada to njima odgovara.Takav odnos je u suprotnosti ne samo sa idejom o zajedničkom ekonomskom prostoru u ovom delu Evrope već i sa temeljnim vrednostima savremene ekonomije u svetu”, naglasio je Ljajić.


24sata.info - Vojska Srbije ima tri puta više vježbi sa NATO zemljama nego sa Rusijom\nAutor T. C. 17. 11. 2019. • 15:01\nIako je nedavna vojna vježba sa Rusijom, tokom koje je u okolinu Beograda dopremljen i najsavremeniji raketni sistem PVO S-400, privukla mnogo pažnje u domaćoj i međunarodnoj javnosti, brojke ukazuju da Vojska Srbije izvodi čak tri puta više vježbi sa NATO i partnerskim zemljama nego sa Rusijom.\nKako prenosi portal Balkanska bezbednosna mreža (www.balkansec.net), Srbija je tokom 2019. godine održala 17 vojnih vježbi sa drugim zemljama, od čega četiri sa Rusijom i 13 vježbi sa NATO i partnerima.\nDo kraja oktobra Vojska Srbije je sa Rusijom održala vježbe "Slovensko bratstvo", zatim vježbu u kojoj su učestvovale snage Zapadnog vojnog okruga Rusije, "Slovenski štit" i "Bratstvo avijatičara Rusije i Srbije".\nSa članicama NATO i partnerima održano je 13 vježbi: "Komšije" i "Gvozdeni mačak" sa Mađarskom, "Air Solution" sa Rumunijom, "Platinasti vuk" sa SAD i zemljama regiona, "Obazrivi vuk" sa SAD, "Platinasti lav" sa SAD, Bugarskom i Gruzijom, "Šabla 2019" sa Bugarskom i "Balkanski mostovi" sa zemljama regiona.\nPripadnici Vojske Srbije imali su dvije provjere obučenosti za mirovne misije (sa zajedničkim evaluatorskim timom Srbije i Španije), jednu provjera za Borbenu grupu EU Helbrok i jednu provjeru obučenosti po Konceptu operativnih sposobnosti NATO.\nPosljednja u nizu je cyber vježba "Cyber Tesla" sa Nacionalnom gardom Ohaja.\n"Najčešće i najduže Vojska Srbije posljednjih godina sarađuje sa susjednim zemljama koje su istovremeno članice NATO i EU: Mađarskom, Rumunijom i Bugarskom kao i sa oružanim snagama SAD", navodi se.\nPortal podsjeća da je Srbija učestvovala na Međunarodnim vojnim igrama u Rusiji u disciplinama tenkovski bijatlon, vojni reli i snajperska granica kao i na dva takmičenja u streljaštvu u Velikoj Britaniji u junu i u SAD u oktobru.\n"Srbija ima razvijenu saradnju sa NATO u domenu reforme vojske, prevencije korupcije u sistemu odbrane, vojnog obrazovanja, uništavanja i reciklaže zastarjele municije kao i civilnog programa Nauka za mir... Već nekoliko godina vojska učestvuje u Konceptu operativnih sposobnosti, odnosno ima jedinice koje su opremljene i obučene u skladu sa NATO standardima. Takođe, oficiri VS učestvuju u radu NATO komande u Napulju u okviru ovog koncepta", dodaje se.\nVojna delegacije Srbije u Briselu ima svakodnevnu komunikaciju sa predstavnicima alijanse, a posebno je intenzivna sa državama koje nisu priznale jednostrano proglašenu nezavisnost Kosova. Iz sjedišta NATO se ističe da je srpska vojska učestvovala sa NATO ekspertima u obuci iračkog vojnog saniteta.\nAgencija za kontrolu letenja Srbije i Crne Gore (SMATSA) sarađuje sa jednom od komandnih centara NATO za protivvazduhoplovnu odbranu CAOC (Combined Air Operation Center) jer je zadužena za vazdužni prostor Crne Gore koja je članica tog vojnog saveza, podseća portal Balkanska bezbednosna mreža.


Brnabić: Jačanje IT sektora - okosnica ekonomskog razvoja Srbije - European Western Balkans\nTIRANA – Srbija se nalazi na čvrstom reformskom putu, izjavila je danas u Tirani ministarka državne uprave i lokalne samouprave Ana Brnabić.\n“Reforma javne uprave, kao treći stub u procesu pristupanja Evropskoj Uniji, jedan je od prioriteta Vlade Srbije. Ministarstvo koje vodim glavni je koordinator tog procesa i ja i moj tim smo potpuno posvećeni postizanju održivih rezultata u reformi javnog sektora u Srbiji, što je veoma kompleksan proces”, rekla je ministarka Brnabić.\nNa regionalnoj konferenciji o izvršavanju javnih usluga u zemljama Zapadnog Balkana – “Inicijative i inovacije na putu ka EU”, ona je istakla da reforma javne administracije podrazumeva sinergiju između državnih institucija i sintezu javnih politika, koje zajedno treba da rezultiraju modernom upravom koja će biti servis građana.\nMinistarka Brnabić je napomenula da je prva faza koja je podrazumevala smanjenje broja zaposlenih u upravi završen i da je sada fokus da „sa manje postignemo više”, odnosno da stvorimo održivi sistem javne uprave koji će omogućiti bolje usluge za građane i privredu sa resursima koji su nam na raspolaganju.\n„Kada govorimo o lokalnim samoupravama, zakonodavni okvir za razvoj ljudskih resursa na lokalnom nivou već je postavljen, usvajanjem Zakona o zaposlenima u autonomnim pokrajinama i jedinicama lokalne samouprave”, podvukla je Brnabić.\nOna je navela da se među prioritetima Vlade i Ministarstva nalazi i donošenje Zakona o Nacionalnoj akademiji za stručno usavršavanje državnih službenika, kako bi se uspostavio održivi sistem profesionalne obuke javnih službenika i kontinuirani razvoj njihovih znanja i veština, na republičkom i lokalnom nivou.\nMinistarka je posebno naglasila sprovođenje plana prioritetnih aktivnosti za jačanje IT sektora, koji može biti okosnica ekonomskog razvoja Srbije. Prema njenim rečima, važan deo ovog plana je projekat prekvalifikacija junior programera, kroz razvijen program obuka.\nBrnabić je kazala da će ove godine na 15 tehničkih fakulteta u Srbiji biti upisano 700 studenata više na IT smerovima u odnosu na prethodne godine, a Informatika postaje obavezan predmet u višim razredima osnovnih škola već ove jeseni.\nTakođe, rekla je ministarka, radiće se i na završetku izgradnje naučno-tehnološkog parka Novom Sadu i otvaranju studentskog kreativnog centra u Nišu, koji će imati i prostor namenjen „start ap” kompanijama kako bi se dodatno podstaklo preduzetništvo.\nOna je istakla da je od velike važnosti i implementacija akcionog plana „Stop birokratiji” koji je kreiran kako bi se smanjile administrativne i birokratske barijere u komunikaciji javne uprave sa građanima, privredom i u međusobnoj komunikaciji između državnih institucija.\nRealizacijom mera iz ovog plana doći ćemo do jednostavnijih procedura koje znače uštedu vremena i novca za sve.\n„Od 1. juna u Srbiji počinje puna primena Zakona o opštem upravnom postupku (ZUP) i predstoji nam veliki posao kako bi se primenio u punom kapacitetu. Nastavićemo da pružamo podršku drugim ministarstvima koja će raditi na harmonizaciji ostalih propisa sa ZUP-om”, rekla je ministrka.\nTakođe, navela je Brnabić, nastavićemo sa sprovođenjem obuka kako bi se standardizovao nivo usluga kako na centralnom, tako i na lokalnom nivou, sa posebnim akcentom na unapređivanje razmene podataka između organa.\nMinistarka je podvukla da je upravo razmena podataka među institucijama važan korak čime se menja odnos uprave prema građanima, koji postaju pravi korisnici usluga, a ne kuriri između državnih organa.\nBrnabić je zaključila da u ovoj godini treba da nastavimo da pratimo i unapređujemo primenu Zakona o inspekcijskom nadzoru, kao važnu kariku u borbi protiv sive ekonomije.\nNa konferenciji koju je organizovala Regionalna škola za javnu upravu (ReSPA), pored Ane Brnabić učestvovali su ministarka inovacija i javne uprave Albanije, Milena Harito, ministarka javne uprave Crne Gore, Suzana Pribilović i ministarka za informatičko društvo i javnu upravu Makedonije, Marta Arsovska Tomovska.\nCilj održane konferencije bio je da se istaknu svi neophodni preduslovi za poboljšanje kvaliteta usluga za građane i privredu, što vodi ka racionalnim, transparentnim i odgovornim sistemima državne uprave.\nZa zemlje Zapadnog Balkana, sprovođenje reformi javne uprave ostaje ključni prioritet u pristupnim pregovorima sa Evropskom Unijom.\nNa konferenciji je učestvovalo više od 40 govornika koji su predstavljali Zapadni Balkan, devet zemalja članica EU i regionalne i evropske organizacije i institucije.\nAna BrnabićInicijative i inovacije na putu ka EUTirana


Ministar prosvjete i kulture Republike Srpske Dane Malešević rekao je da će centar imati šest dijelova - prilazni plato, maketu logora Jasenovac i Donja Gradina, zatim muzej, administrativni i obrazovno-istraživački centar sa tehničkim blokom, plato za komemoracije i manifestacije, vjerske objekte Srba, Jevreja i Roma, i spomenike žrtvama i nastradaloj djeci.\nIstičući da je riječ o složenom projektu, Malešević je naveo da će konkurs biti otvoren do 9. novembra, te da će najbolji pristigli radovi, koji zadovoljavaju propozicije, biti nagrađeni i otkupljeni.\n"Prva nagrada je 25.000 KM, druga 15.000 i treća 10.000 KM, a dva otkupa po 3.000 KM", rekao je Malešević na konferenciji za novinare i dodao da već ima zainteresovanih za dostavljanje tenderske dokumentacije.\nOn je rekao da će naredne godine biti izrađene prve građevine u okviru Memorijalnog centra, ali da će izgradnja, najvjerovatnije, trajati više godina.\nMalešević je podsjetio da je Donja Gradina stratište velikog broja Srba, Jevreja i Roma.\nVršilac dužnosti pomoćnika ministra za kulturu Milica Kotur istakla je da ovaj centar mora biti jedinstven sa "Spomen-područjem Donja Gradina", ali da ne narušava ambijent i mir koji Donja Gradina ima.\n"Objekti mogu biti najviše do devet metara visine. Kompleks mora biti arhitektonski i pejzažno usklađen, da ne remeti vizuru, da bude prepoznatljiv i vidljiv sa svih strana", rekla je Koturova.\nNarodna skupština Republike Srpske zaključkom od 28. decembra prošle godine zadužila je Vladu Srpske da bez odgađanja pokrene postupak za izradu projekta Memorijalnog centra u "Spomen-području Donja Gradina".\nNa osnovu ovog zaključka Ministarstvo prosvjete i kulture i Javna ustanova "Spomen područje Donja Gradina" potpisali su sporazum o provođenju postupka javne nabavke, kao i drugih pravnih radnji u vezi sa ovim konkursom.


- UniCredit banka - UniCredit Grupi „Bankar“ dodelio sedam nagrada - Banke:online/\nUniCredit banka - UniCredit Grupi „Bankar“ dodelio sedam nagrada //\n// 2009-12-04 13:29:37\nMagazin „Bankar“, deo FT Grupe, na sinoćnoj ceremoniji u Londonu, dodelio je UniCredit Grupi sedam prestižnih nagrada: Najbolja banka u Italiji, Najbolja banka u centralnoj i istočnoj Evropi (CIE), Najbolja banka u Bugarskoj, Najbolja banka u Hrvatskoj, Najbolja banka u Poljskoj, Najbolja banka u Turskoj i Najbolja banka u Ukrajini.\nOva nova priznanja su usledila nakon proglašenja UniCredit Grupe za „Najbolju investicionu banku u centralnoj i istočnoj Evropi“, u oktobru ove godine. Na ovaj način ukupan broj nagrada dodeljenih Grupi od strane magazina „Bankar“ je dostigao rekordan broj od osam.\nAlesandro Profumo, CEO UniCredit Grupe je izjavio: „Veoma sam zadovoljan što je UniCredit Grupa osvojila nagradu, ne samo kao Najbolja banka u Italiji, već i kao Najbolja banka u CIE-i i drugih pet zemalja u ovom regionu. Ovo je dokaz dobrih rezultata i visokog nivoa kvaliteta usluga koje UniCredit, kao evropska bankarska grupacija, ostvaruje i u teškom okruženju. Dodeljene nagrade svedoče o jačini mreže UniCredit-a i snazi njenog diversifikovanog poslovnog modela, a dodatno utiču na našu rešenost da se još više orijentišemo na klijente i da uspostavimo još bliže veze sa lokalnim zajednicama.“